Jantokiko arauak (3) by Rom AZ - Issuu\nJantokiko arauak (3)\nJANTOKIKO ARAUAK Aurreko arauak bete ezean, hauek lirateke hezkuntza arloko neurriak:\nJantokira sartu aurretik komunetik Zaintzaileek baimena eman arte itxoin pasa (pixa egin eta eskuak garbitu beharko dute komunera joan ahal izateko. gutxienez) Haur Hezkuntzako eta lehenengo Araua betetzen ez duena azkena sartuko mailako ikasleak eskola barneko atetik da. sartuko dira eta gainontzekoak kanpoko atetik. Sarrera, lerroan, lasaitasunez eta oihurik egin gabe eginen da. Ikasleak beti toki berdinean eseriko Dagokion tokian esertzea. dira eta tarteka geratzen diren ikasleek ez diete beti gelditzen direnei tokia kenduko, beste mahai batean bazkalduko dute. Janaria jateko da, ez beste ezertarako Zikindutakoa garbitu, botatakoa bildu eta (bota, busti, jolastuâ&#x20AC;Ś) bestearen janaria hondatu, zikindu, kenduâ&#x20AC;Ś eginez gero, berea eman beharko dio eta besteak ez badu nahi bera ere jan gabe geldituko da. Egoera errepikatzen bada umea beste leku batean jarriko da eta gurasoei jakinaraziko zaie. Zerbait behar dugunean eskua altxa (ez Ez da beharra atendituko modu egokian oihurik egin) eskatzen den arte. Bazkaldu bitartean errespetuz eta Behar denean barkamena eskatu bolumen normalean solastu sukaldari, Jolastera beranduago ateratzea eta zaindari eta kideei. bigarren zikloan, hausnarketa idatzia egitea , tutoreari eman eta agendan etxera eramateko. 3. zikloan: jantokia garbituko dute. Jangelatik modu egokian atera behar da Azkena atera. (korrikarik egin gabe, lasaitasunez, bultzatu gabe, oihukatu gabeâ&#x20AC;Ś) Lasaitasunez bazkaldu behar da. Bukatzean bandeja eta erabilitako tresna guztiak dagokion tokian utzi. Eta mahaira itzuli kanpora ateratzeko ordua izan arte ( 13:45ak).\nBere lekuan lasai itxoin.\nBAZKALDU ONDORENPATIOKO ARAUAK\nARAU HAUSTEAREN ONDORIOAK\nEguraldi txarra egiten duenean 3 eta 4 urtekoek lehentasuna izango dute terrazan egoteko jangelako jostaldian. Ez da inor geletara igoko ez badu irakaslearen baimenik eta irakasleak bertan egon beharko du. Horrelako kasuetan irakasleak zaintzaileei zuzenean abisatu beharko die.\nMaiz gertatuz gero tutoreari jakinaraziko zaio.\nBeharrezkoa denean jangelara berokia eraman behar da. Gelara ahaztutako zerbaiten bila igotzeko zaintzailearen baimena beharko da.\nHau maiz gertatuz gero, igotzeko eskubidea galduko du.\nPatiotan ezin da ez bizikletan ez patinetean ibili. Eta aparkatuak daudenak ezin dira ukitu.\nZerbait hondatuko balitz, norberak ordaindu edo konpondu beharko du.\nMaterial gelako materiala ongi apuntatu eta modu egokian erabili\nZerbait hondatuko balitz, norberak ordaindu edo konpondu beharko du eta 3 egunez material hori erabiltzeko eskubidea galduko luke.\nPatioko komunak modu egokiak erabiliko dira (papera bota gabe, iturriak itxi, komunak ez trabatuâ&#x20AC;Ś)\nKomunak garbitu beharko dituzte.\nZaintzaileei errespetuz hitz eginen diegu Zaintzaileek gurasoei eta tutoreari ( harrokeriarik gabe, oihukatu gabe, â&#x20AC;Ś) jakinarazi eta maiz gertatuko balitz edo eta erraten duenari kasu eginez. zerbait larria balitz, jangelako zerbitzurako eskubidea galduko luke.\nIkasleen artean ere errespetuz aritu (isekarik gabe, jo egin gabe, borrokarik gabeâ&#x20AC;Ś)\nBarkamena eskatu. Jolasteko eskubidea galdu denbora batez. Maiz gertatzen bada edo gertatutakoa larria denean, jangelako zaintzaileek gurasoei jakinaraziko diete. Kasu honetan, jangelako zerbitzurako eskubidea galdu dezake.\nEtxean bazkaltzen dutenek 14:20tan etortzeko aukera izanen dute.\nZuzendaritzak gurasoak abisatuko ditu.


Kontsultak Identifikazio zenbakia: 900005836\n2012an indargabetze-klausula peko ohiko etxebizitza eskualdatzea, ekitaldi horretan ezer jaso gabe. 2010ean prezio baxuagoan erositako etxebizitza baten gaineko berrinbertsio partziala aplikatu du. Kargatutako irabazia eperako eragiketen edo prezio atzeratua duten eragiketen arabera zergapetu ahalko du, nahiz eta hasieran ez zuen halakorik aukeratu?\nOrokorrean, ondare-irabaziak eta ondare-galerak ondare-aldakuntza gertatzen den zergaldiari egotziko zaizkio. Kontsulta honetan aurkeztutako kasuan, etxebizitza eskualdatu den zergaldiari egotziko zaio, nahiz eta salmenta indargabetze-baldintzaren pean egon.\nHala ere, epeka edo prezio geroratuarekin egindako eragiketen kasuan, zergadunak eragiketa horien bidez lortutako errentak modu proportzionalean egotzi ahal izango ditu, hitzartutako kobrantzak galdagarriak izan ahala. Ildo horretan, eragiketak epeka edo prezio geroratuarekin egiten direla jotzen da beren prezio osoa edo horren zati bat ondoz ondoko ordainketetan jasotzen denean, betiere, ondasuna eman denetik epearen mugaegunera arte igarotako denbora urtebetetik gorakoa bada.\nBaina bidezkoa da adieraztea, era berean, 2014ko urtarrilaren 1etik indarrean dagoen Pertsona Fisikoen Errentaren gaineko Zergari buruzko abenduaren 5eko 13/2013 Foru Arauaren 105. artikuluan aukeren zerrenda itxi bat dagoela; Zergaren autolikidazioa aurkezten denean nahitaez erabili beharreko aukerak dira, ZFAOren 117. artikuluan adierazitakoaren ondorioetarako. Kontsultan aipatutako denbora-egozketaren erregela bereziaren aplikazioa ez dago aukera horien artean.\nHori dela eta, Bizkaiko Foru Ogasunak orain arte jarraitutako administrazio-jardunbidearen arabera, kontsultagileak bere autolikidazioa zuzentzeko eskatu ahalko du, Zergei buruzko Foru Arau Orokorreko 118.2 artikuluan aurreikusitakoaren arabera, eperako edo prezio atzeratuko eragiketen aldi baterako egozpenaren irizpidea aplikatzeko, betiere, logikoa den bezala, PFEZ Foru Arauko 59. artikuluan horretarako eskatutako baldintzak betetzen baldin badira.\nOhiko etxebizitzan egindako berrinbertsioaren ziozko salbuespena. Aldi baterako egozpena


Shirvanshah-en jauregia - Wikipedia, entziklopedia askea.\nGizateriaren Ondarea arriskuana 2003 - 2009\nShirvan-Absheron architectural school (en)\nShirvanshah-en jauregia (azerbaijaneraz: Şirvanşahlar sarayı) Azerbaijango Shirvan-Absheron arkitektura-adarreko monumentu handiena da, Bakuko barne-hirian kokatua. Konplexu honek ditu: jauregiaren eraikin-nagusia, Divankhanea, ehorzketa-kriptak, Xaharen meskita minarete batekin, Seyid Yahya Bakuviren mausoleoa, atari bat ekialdean - Muraden atea, urtegi bat eta bainuetxearen aztarnak.\nUneskoren gizadiaren ondare izendatu zen jauregia, Dontzeilaren dorrea eta Bakuko harresiz inguraturiko gunea 2000. urtean.\nJauregia irudikaturik aurki daiteke 1994-2006 urte bitarteko 10.000 manat eta 2006tik aurrera jaulkitako 10 manateko billeteen aurrealdean.\nXV. mendean eraman zuen Shirvanshah dinastian Shirvango Ibrahim lehenak estatuko hiriburua Shemakhatik Bakura. Garai berdinean ekin zion jauregiaren eraikuntzari. Pentsatzen denez, eraikin hau egin zen gurtzarako erabilitako leku sakratu baten (pir) eta Seyyid Yahya Bakuvi santu sufi helwatiaren ehorztokiaren inguruan hauen oroimenez. Shirvanshah-ak sufi halwati ordeneko ugazabak ziren. Khalilullah lehena Shirvanshah-a jauregiaren lurretan lurperatua izan zen bere familiarekin batera. Beste historialari batzuek arrazoitzen dutenez, eraikina gobernatzailearen jauregi bezala erabili zen, nahiz eta bi teoriek ebidentzia falta duten. Hala ere, ezaguna da jauregi barneko lurretako putzuek ezaugarri sendagarriak dituztela pentsatua zela duela gutxi arte, baita jauregia eraiki zen muinoa ere.\nBakuren safavidatar konkistaren ondoren 1501. urtean, kanporatua izan zen ordena sufia eta jauregia hondatzen hasi zen igarotako mendeen ondorioz. Bakuko Khanen jauregia bezala ezaguna izan zen hirian; toponimo hau errusiar historiografiara pasa zen eta lehen aldiz aipatua izan zen Bartolden eskutik.\nEraikin-nagusia 1411. urtean hasi zuen Shirvanshah Sheykh Ibrahim lehenak. Bi pisuko eraikina dimentsio eta inguru desberdineko 50 bat egitura ezberdinez osatua dago, hiru eskailera bihurgunetsu eta estuz elkarturik. Ate handiak zuzenean patiotik 2. solairura darama, kupula batez estalitako oktaedro formako gela altu batean. Oktogono formako atondo txiki bat dago kokatua atzean eta jauregiko gela guztiekin elkartzen da.\nDivankhana harrizko pabiloi txiki bat da. Patio txiki baten barnean kokaturik dago arkuz osaturiko galeria batez inguraturik hiru aldeetatik. Divankhan pabiloia oktaedro formako egongela batez osaturik dago harrizko kupula batekin bai kanpotik eta baita barrutik ere. Sarrera nagusiko atari handia ornamentuz eta inskripzio arabikoz apaindurik dago. Ornamentuak mahatsondo eta pikondo zuhaitzen hostoz osaturik daude. Ataria baita ere bi medailoiez dekoraturik dago, non, hauen barnean arabe kufikozko inskripzioak dauden.\nShirvanshah-en mausoleoak forma erregularra du eta kupula hexaedriko batez estalirik dago erradio anitzeko izarrez apaindurik kanpoko aldetik. Sarrerako ateko inskripzioak eraikinaren helburua adierazten du, Khalilullah I., sultan handia, shirvanshah handia, jainkotiar profetaren izenkidea, erlijioaren zaindariak, lurperatze kripta honen eraikuntza agindu zuen bere emazte eta semearentzat 839. urtean (1435-1436). Tanta formako bi medailoietan eraikinaren arkitektoaren inskripzioak daude - Memar Ali (Ali arkitektoa).\nJauregi-Meskita (1430. urtea) eraikinaren beheko patioan kokaturik dago. Prisma formako bolumen soilek, bi kupulaz osaturik eta minareteko lerro zuzen baten itzalez estalirik dago eraikinaren ipar-mendebaldeko izkinan. Errezatzeko bi kapila daude meskitan: egongela handi bat gizonentzat eta tamaina txikiagoko beste bat emakumeentzat, baita bigarren mailako pare bat egongela. Minareteko estalaktitez osaturiko gerrikoaren azpian inskripzio bat dago honakoa esaten duena: Khalilullah lehenak, sultan handienak, minarete honen eraikuntza agindu zuen. Alak goretsi ditzala bere gobernuko egunak. 845. urtea (1441-1442).\nSeyid Yahya Bakuviren mausoleoa eraikinaren zati meridianoan kokaturik dago. Seyid Yahya Bakuvi Sgurvanshah Khalilullahren gorteko jakintsua izan zen. Mausoleoak forma oktaedrikoa du eta itxura berdineko markesina bat ere badu. Zati bat lurpean du eta beste bat gainaldean. Mausoleoaren gainaldeak errituak errezatzeko erabiltzen zen, eta azpiko zatian ehorzte bobeda dago. Hiru leiho txiki ditu harrizko barra batekin - shabaka hego, mendebalde eta ekialdeetako mugetan.\nShirvanshah-en jauregiak Ekialdego Ateak izeneko atariak ere ditu, sultan Murad atea bezala ezagutua(1585). Zitadelaren pareten barnean eraiki ziren jauregiaren gainontzeko eraikinak baino geroago okupazio otomandarraren garaian 1585-1603. Hauek jarri zioten izena sultan Murad hirugarrenaren omenez.\nBainuetxea eraikuntzaren beheko terrazan dago kokatua. 1939. urtean aurkitu zen eta XVII mendekoa da. Hondeaketa arkeologikoek bainuetxe handi baten aztarnak agerian jarri zituzten 26 gelaz osaturikoa. Aztarnei begiratuz esan daiteke gela hauek kupulez estalirik zeudela eta irekiguneetatik sartzen zela argia. Bainuetxea erdi lurperatuta zegoen neguan beroa mantentzeko eta udan freskotasuna.\nShivanshah-en jauregia museo eta erreserba izendatu zen 1964. urtean eta estatuaren babesean sartu zen. Errestaurazio handiak egiten ari dira.\nMultimedia: Palace of the Shirvanshahs\nGizateriaren ondare: 958-001\nAzerbaijango aztarnategi arkeologikoak\nGizateriaren Ondarea Azerbaijanen\nOrriaren azken aldaketa: 12 ekaina 2021, 09:57.


Ateari bizkarra emanda | Kirola | Berria\nAteari bizkarra emanda\nKarim Benzema «taldeko oinarrietako bat» izango zela aitortu zuen Laurent Blanc Frantziako selekzioko hautatzaileak Eurokopa hasi bezperan, baina aurrelariak ez du golik sartu oraindik.\nGola bakarrik falta zaio». Hori da arazoa. Besterik ez. Edo hori guztia. Golik gabeko aurrelariak nekez izaten duelako irribarrea aurpegian. Luis Fernandez Athleticeko entrenatzaile ohiarena da aipamena, 1984an Frantziarekin Eurokopa irabazi zuen jokalari harena. Karim Benzema da ezin horren atzean dagoen jokalaria. Frantziako selekzioko aurrelaria. Titularra. Izarra. Baina itzali antzean dabilena. Agertu da Cristiano Ronaldo Portugalen; agertu da Mario Gomez Alemanian; agertu dira Fernando Torres eta Cesc Fabregas Espainian; Cassano eta Balotelli ere agertu dira Italian; Ibrahimovicek asko eman dio Suediari; Rooneyk ere bai Ingalaterrari... Baina ateari bizkarra emanda jarraitzen du Benzemak. Hiru partidatan, 256 minututan, gol bakar bat ere ez... atera hamazazpi jaurtiketa eginda. Cristiano Ronaldok soilik egin du jaurtiketa gehiago: 22.\nMarka da Real Madrilekin denboraldi guztian 32 gol sartu dituen aurrelaria itzali antzean dabilela esatea. Baina etxeko selekzioa zain dauka oraindik. 2008ko Eurokopan, Austrian eta Suitzan, ez zen agertu. 19 urte eskasekin, bi partida jokatu zituen, eta Frantzia aurrera egin ezinik geratu zen multzoen fasean. «Sasoi puntu onenetik urrun», 2010eko Munduko Txapelketan, berriz, taldetik kanpo utzi zuen Raymond Domenech hautatzaileak. Eta gaitzerdi, noraezean ibili zelako gero Frantzia, kirol arlotik urrun zeuden hainbat liskar tarteko.\nIragan ilun samarra ahaztuta, «taldeko oinarrietako bat» izango zela adierazi zuen Laurent Blanc Frantziako selekzioko hautatzaileak Eurokopa hasi bezperan, baina aurrelaria ate aurrean asmatu ezinik dabil Polonia eta Ukraina aldean ere. Nekea egon daiteke ezin horren atzean. Ardura hartzearen presioa jarri dute batzuek mahai gainean. Aurkariak egiten ari diren zaintza estua ere izan daiteke arrazoietako bat. Baina gauza bat dago argi: munduko aurrelaririk onenetakoa gol bakar bat ere sartu gabe dago Eurokopako lehen hiru partidak jokatuta.\nEgia da eztabaida golera bakarrik mugatzea dela argudio horien guztien oinarria. Benzema ez da gola bakarrik. Eta Benzemak Frantziari ez dio gola bakarrik eskaintzen. Hiru partidatan goleko bi pase eman ditu jada aurrelariak. Gerrard eta Arxavin bakarrik dauzka aurretik sailkapen horretan, hirurekin. Baina golak bizi du aurrelaria. Suediaren aurka, multzoko azken partidan, agertu ere ez zen egin. Eta azkar egin zuen hausnarketa: «Ezin dugu berriz hain gaizki jokatu. Lan asko daukagu egiteko».\nBeteranoen gisan hitz egin du azken egunotan jokalariak. Baina, gezurra diruen arren, Benzemak ez daki zer den Frantziarekin Eurokopan edo Munduko Txapelketan multzoen fasetik aurrera egitea. Final-laurdenetan dena izango da berria aurrelariarentzat. Eta patua zer den, golerako bidean Real Madrilen taldekide dituen bi jokalari izango ditu parez pare gaur: Sergio Ramos eta Iker Casillas.\nHorrek piztuko du, agian, frantziarrak golerako duen sena. Hitzez golegile dabil. «Ezustekoa eman dezakegu Espainiaren aurka. Munduko selekziorik onenetakoa da, baina ez da garaitezina. Espazioak egongo dira, Espainiak ez daukalako beldurrik baloia atzetik jokatuz ateratzeko». Baina zelaian ere golak sartzea falta zaio. 25 partida jokatu ditu orain arte Frantziako selekzioarekin, eta bost besterik ez du sartu. Aulkian zain-zain dago Olivier Giroud Montpellierreko aurrelaria, denboraldi honetan Frantziako Ligako golegilerik onena izan dena, 25 golekin; goleko 11 pase ere eman ditu.\nZidane eta 1998ko Eurokopa\nZinedine Zidane handiarekin ere gogoratu dira batzuk Benzemari buruz hizketan hasitakoan. Corentin Martinsek, Deportivoko jokalari ohiak eta 1996ko Eurokopan Frantziarekin aritu zenak, ondorengoa azaldu du: «1998ko Munduko Txapelketan Zidanerekin gertatu zena ekarri dit gogora Benzemaren egoerak. Kritika ugari jaso zuen finalera iritsi artean, eta azken partida horretan bi gol sartu zituen gero».\nFrantziako egunkari batzuetako iritziren bat edo beste gorabehera, kritika hotsetatik urrun dabil Frantziako selekzioko 9 zenbakia. Baina golik gabeko aurrelariak nekez izaten du irribarrea aurpegian. Horregatik dauka Benzemak gorriz markatuta Espainiaren aurkako partida. Lau partida gehiegi direlako golik ez sartzeko. Aurrelari batentzat egoera deserosoa delako «gola bakarrik» falta zaiola entzutea.


Jakion Eskoriatzara lekualdatuko dute - Debagoiena - Goiena.eus\nJakion Eskoriatzara lekualdatuko dute\nAmaia Zabala 2019-06-28 11:50\nJakion barazki eta fruta kontserben enpresa Xoconostlek erosi zuen maiatzean, eta orain, enpresaren kokapen berria jakinarazi dute: Eskoriatzako Torrebaso poligonora eramango dute. Aldaketa gauzatu bitartean, baina, Leintz Gatzagan jarraituko dute.\nLeintz Gatzagako Jakion enpresak kokapen berria izango du. Maiatzean, Xoconostle enpresak erosi zuen, eta orain jakinarazi berri dute enpresa Eskoriatzako Torrebaso Poligonoko lokal batera lekualdatuko dela. Erabakia Deba Bailarako Industrialdea SArekin eginiko akordioari esker hartu dute, eta oraindik zehazteke dago aldaketa noiz gauzatuko den. Bitartean, enpresak Leintz Gatzagan duen lantokian jarraituko du lanean.\nSusana Aiastui Jakion enpresako gerenteak jakinarazi du kontserben merkatua gero eta "konplexuagoa eta zorrotzagoa" dela eta egoera berrira egokitzeko beharrezko inbertsioari ezin ziola bakarrik aurre egin Jakion enpresak. Ondorioz, "merkatuan sendotu, indartu eta hazteko helburuarekin" Xoconostle enpresak erosi duela.\nAiastuik gaineratu du Jakionen inbertsioa "bat datorrela" Xoconostleren helburu sozialarekin: " Urte askotako lanaren ondorioz egindako Jakionen aktiboa galtzea saihestu nahi du Xoconostlek, eta, horretarako, ikuspegi berria eta ekoizpen eta merkaturatze ahalmen berriak emango dizkio".\nXoconostle, enpresen batura\nXoconostle EAEko hiru lurraldeetako hainbat enpresaren elkartzearen ondorioz sortu zen 2018an. Bizkaiko Garaia eta Barrenetxe kooperatibek, Arabako Garlan kooperatibak eta Gipuzkoako Hortikultura Alberro enpresak osatzen dute. "Guztiak ere kalitate handiko euskal nekazaritza produktu askoren ekoizleak", dio Aiastuik.\nHain zuzen, Xoconostle enpresaren bosgarren bazkidea, berriz, Bilbon egoitza eta Londresen eta Liman filialak dituen Fresh Business Food & Nutrition enpresa da.\nJakion, 1996a ezkero lanean\nJakion 1996an Debagoieneko baserritar batzuek bailarako udalekin elkarlanean sortu zuten. Orain, jabetza aldaketa hau dela eta, Jakion enpresan partea zuten baserritar eta udal guztiek beren zatia Xoconostleri saldu diotela jakinarazi du Aiastuik. Ibilbide berri honetarako, Eskoriatzako Udalaren eta Eusko Jaurlaritzaren oniritzia du Jakionek.\nEkonomia Eskoriatza Leintz Gatzaga


Bizkaiko rockaren onenak saritzeko II. KOSKA SARIEN banaketa | Musika Master\n09 Urr 2019\nHasiera / Bizkaiko rockaren onenak saritzeko II. KOSKA SARIEN banaketa\nBigarren urtez jarraian, Bizkaiko rockaren munduak ospakizun-gaua izango du. Azaroaren 5ean, 21:00etan, KOSKA SARIAK banatuko dira, Bizkaian egindako ROCKA saritzeko. Ospakizuna Euskalduna Jauregiko Urban Hall areto ikusgarrian izango da. Ekitaldia VINILO FMk, Kantauriko kostaldean igortzen duen rock and roll estiloko irratiak, eta MUSIKA MASTERek antolatu dute. 2017tik, programa BIZKAIKO FORU ALDUNDIAK babesten du, tokiko musika sustatzeko.\nEkitaldia Garazi Elgezabal eta Josetxo López Inchaurbek aurkeztuko dute, eta Bizkaiko dozena erdi rock-talderen ZUZENEKO musikaz gozatzeko aukeraz gain, kategoria hauetako 2019ko sarituak ezagutuko ditugu:\n2019ko KOSKA SARIA DIFUSIOARI\n2019ko KOSKA SARIA MUSIKA IBILBIDEARI\n2019ko KOSKA SARIA SORTU BERRI DEN TALDEARI\n2019ko KOSKA SARIA (BIZKAIKO TALDEEK AUKERATUA) LOKALIK ONENARI\n2019ko KOSKA SARIA (BIZKAIKO TALDEEK AUKERATUA) ROCK DISKORIK ONENARI\n2019ko KOSKA SARIA (IKUSLEEK AUKERATUA) ZUZENEKO ROCK TALDERIK ONENARI\n2019ko KOSKA SARIA (BIZKAIKO TALDEEK AUKERATUA) ROCK TALDERIK ONENARI\nLehenengo hiru kategoriak epaimahai espezializatuak aukeratuko ditu, eta zuzeneko rock-talderik onenaren KOSKA SARIA, aldiz, ikusleek aukeratuko dute Musika Master eta Vinilo FMren sare sozialen bidez. Gainerako sariak Musika Masterren datu-basean izena emanda dauden Bizkaiko taldeek aukeratuko dituzte.\nRock talderik onenaren 2018ko KOSKA saria irabazi zuen taldeak, LAST FAIR DEAL taldeak, sari-banaketan parte hartuko du, gure lurraldeko kultura-munduko beste pertsona ospetsu batzuekin batera, eta emanaldia eskainiko dute ekitaldiaren ondoren.\nAurtengo berritasun gisa, hainbat herritan (Leioa, Zalla, Getxo, Barakaldo eta Bilbo) KOSKA IBILTARIAK izango ditugu, aurretiko saioak. Saio horietan, Vinilo FMk zuzeneko irrati-saioa egingo du eta inguruko taldeek kontzertua eskainiko dute.


Uztailak 16 Drag Ikusgarritasunaren Eguna - Kattalingorri\n15 uztaila, 2021 In Drag, Efemerideak, Nafarroa\nUztailak 16 Drag Ikusgarritasunaren Eguna\nDrag Ikusgarritasunaren Eguna dela eta, Nafarroako MARUXAK Drag taledarekin hitz egin dugu. Ezagutu nahi?\nKattalingorri: Gustatuko litzaiguke zuen buruak aurkeztea, irakurtzen gaituzten eta zuen adierazpen artistikoaz ezagutzen ez duten pertsona guztientzat.\nKaixo! Rita eta Diana gara. MARUXAKeko kideak. 2019an Mendillorri auzoan sortutako taldea, Drag munduan showak egiten dituena. Hasieran, herriko festetan eta Iruñeko eta eskualdeko elkarteetan pintxatzen genuen. Baina osasun egoera horrekin berasmatu eta gauza ezberdinak egin behar izan ditugu.\nEz gaude bakarrik, animatzaile-rola duen Unikornia Power dugu lagun. Martotxa eta Popony ere bai, margotzen eta irakasten digutenak. Aimarrana eta Leticia argia eta soinuaren gai teknikotan aritzen dira. Ikerrek eta Urkik audio-bisualean, eta gure espektakuluen atzean dagoen jende oro ere MARUXAK dira. Esan dezakegu auzolanean lan egiten duen kolektiboa garela. Izan ere, gure biltoki nagusia Antzara da, Mendillorriko zentro komunitarioa. Magia guztia sortzen den tokia da.\nKattalingorri: Noiz eta zergatik hasi zineten performance hauek egiten?\nRita eta Diana oso lagunak gara Drag egin aurretik. Biok jakinmin handia genuen mundu honengatik. Diana Drag Race saioko jarraitzailea zen txikitatik, eta Rita Kanarietako inauterietako Drag galekin maiteminduta zegoen.\n2019an, Botulina izeneko auzoko bi kiderekin aritzeko aukera izan genuen. Esperientzia izugarri atsegin genuen, eta gure kabuz antolatzea erabaki genuen. 2019ko Mendillorriko Jaietan pintxatu genuen lehen aldiz eta arrakasta handia izan genuen.\nDrag oso ezaguna ez zen mundu batera eramatea zen helburuetako bat. Herriko festetara, elkarteetara… Beti izan gara militantake jaietako batzordeetan eta herri-kolektiboetan. Lehenengo “pintxada” hori egin genuenetik leku ainitzetik deitu digute jaiak alaitzeko. Gure fantasia mundu hau behar den edonora eramatea da gure nahia.\nKattalingorri: Oztopoak izan dituzue bidean?\nAlderantziz. Hala ere gutxi daramagu honetan tartean pandemia izan dugularik, beraz baliteke goiz izatea iritzi borobila botatzeko. Oraingoz, leku guztietan laguntza eta erraztasunak besterik ez ditugu aurkitu. Mendillorrin auzokide guztiak ezagutzen gaituzte, eta zerbaitetarako laguntza eskatzen baduzu, laguntzeko prest dagoen jendea gertu duzu. Horrek ez du esan nahi aurrerago egoera desatseginen bat aurkituko ez dugunik. Beraz oraingoz, dena ondo.\nKattalingorri: Zer eragin izan du maila pertsonalean drag izateak?\nHemen biok argudio berberak ditugu. Askapena eta jabekuntza ekarri dizkigu zalantzarik gabe. Drag mundutik asko ikasi behar izan dugu, kanpotik ezagutzen bait genuen bakarrik. Orain, barrutik eta irizpidez eman dezakegu iritzia. Pertsonaiaren barruan nahiz kanpoan ezagutu dugu geure burua. Autoikaskuntza makillajean, ileapainketan eta gure nortasuna garatzen… Drag izateari buruz ere asko ikasi dugu. Jende orok uste du emakumez janzten garen gizonak soilik garela, eta ez da hala. Harago doa. Mila aldaera dituen adierazpen artistikoa da.\nKattalingorri: Norengandik eta nola ikasi duzue? Zein dira zuen erreferenteak?\nBi alde bereiz ditzazkegu.\nAlde batetik, pertsonaiak daude. Hor esan dezakegu mundu osotik eta inorengandik batera edaten dugula. Bilboko Fellinietatik etor daitekeen alde komiko eta mamarratxa bat dugu, eta gure auzoko arroiletatik ere edaten dugu. Izugarri atsegin dugu Choni mundua, eta asko dugu hortik. Folkloretik ere edaten dugu. Biak dantzariak gara eta Draga eta folklorea egiten dugun guztian daude. Eta noski aldarrikapena. Draga politikoa da, nahiz eta zenbaitzuk bereizi nahi duten. Beraz mezu bat bota badezakegu, ba bota egingo dugu.\nBestetik, Draga bera da. Hor autoikaskuntza asko dago. Tutorial asko, Martotxa eta Poponyk makillajeaz asko erakutsi digute. Sare sozialek Drag mota ezberdinak ikusten lagundu digute.\nEta, jakina, Drag mundu honetan gu baino lehenago hasi direnetaz eta bidea ireki digutenetaz ere ikasi dugu. Botulinak, gure lagun handiak (Donatella Maní eta Exia Vermut) eta aurrean ditugun Iruñeko Dragonak. Jende guzti hori gabe, agian ez genuen proiektua aurrera eramango. Gure hirian Draga mugitzen ari zela ikusteak eta bakarrak ez ginela jakiteak eman zigun MARUXAK sortzeko azken bultzada. Hasieran asko kostatu zitzaigun lehen pauso hori ematea.\nKattalingorri: Zer ekarpen egin diezaioke Dragak pertsona bati?\nFuntsean nork bere burua ezagutzea, berasmatzen jakitea, askatzea, ahalduntzea, ikastea… eta askotan poltsikoa prestatzea ere badakar. Honi buruz esan ahal daiteke ia edozer gauzarekin egin daitekeela Drag eta ederki antolatu zaitezkeela diru gehiegi ez gastatzeko, baina beti minimo bat inbertitu behar da, eta denbora batez ere. Honetarako denbora asko behar da, hori bai. Jeje\nKattalingorri: Drag mota ezberdinak daude?\nBai. Erantzuna erabatekoa da. Drag bakoitza bakarra da. Denek uste dute Draga gizona emakumez jaztea soilik dela, eta Drag mota hori existitzen bada ere, Drag egiten duten emakumeak eta pertsona ez-bitarrak ere badaude. Pertsonaia bakoitza mundu bat da, eta hango eta hemengo inspirazioa du. Hainbat modalitate daude. Drag Queen, King, ez bitarra, kid kluba, Drag kanarioa… eta maila horien artean kategoria ezberdinak daude. Batzuek komedian, pasareletan, musikan… aritzen dira. Modalitateak ere nahastu eta fusionatu egiten dira… Horregatik esan dezakegu Drag bakoitza mundu bat dela eta pertsona bakoitza, bizitzan bezala, bakarra dela. Mugarik eta araurik gabeko unibertsoa da. Bakoitzak bere helburuak eta kontakizunak zehazten ditu.\nKattalingorri: Zer gomendatuko zenioke Drag izateko lehen urrats hau emateko gogoak dituen pertsonari?\nEgin dezala. Hau da Drag orok erantzungo dizuna. Arriskatzea, ikastea, askatzea. Pazientzia edukitzea, prozesu guztiek denbora bait daramate eta berrasmatzen ari zara… Inor ez da ezertan ikasita jaio. Baina pazientziaz eta irmotasunez ateratzen da dena. Nahiago genuke mundua dragaz beteta egongo balitz. Seguru askoz mundu hobea izango litzatekeela.\nKattalingorri: Zein da gehien maite duzuen Maruxen irudia?\n1. Mendillorrin saio bat egin genuen lehen egunekoa, non gudu batean baino jende gehiago zegoen.\n2. Mendiko inauterietan. Auzo osoan ibili ginen kamioi batean igotak, eta jendeak primeran gozatu zuen. Gure azken agerpenetako bat izan zen etxean sartu aurretik.\n3. Gure azken bideoklipa gure auzoa atzean dugula Monte Campamenton grabatzen. Lan honetan uste dugu jada nabaritzen dela gure irudiaren bilakaera eta ikaskuntza.\nKattalingorri: Zer sentitzen duzue gaur, ekainak 28, Harrotasunaren Egunerako prestatzen?\nBa sentimendu ezberdinak dira. Alde batetik gure gaurko look-ean Erkidegoa isladatu nahi izan dugu. Oso anitza bait da nahiz eta ez iruditu. Bestetik Noaineko guduaren urtemuga ere gehitu dugu, non Nafarroa bere independentzia galdu zuen. Ideia hau landu dugu kateekin eta oraindik gaur egun LGTBIQ+ kolektiboak jasaten duen jazarpenarekin.\nEskuin indarrak Nafarroako konkistaren 500. mendeurrenaren ospakizunari egin dion boikota eta kolektiboaren pertsonekiko duen gorroto-mezua lotu nahi izan ditugu. Gero eta errespetu falta eta eraso gehiago daude, Hungarian gertatzen ari dena Europar Batasunak ezer egin gabe… Trans legearen gaia… Hainbat afera dago kalera atera eta aldarrikatzeko… Harrotasona sentitzen dugu eta uste dugu parte hartu eta ikusarazi egin behar dela guzti hau, hemen gaudela eta hemendik ez garela mugituko esateko jende guzti horreri. Gorrotoaren diskurtsoa geroz eta handiagoa den arren. Eta, bide batez, beste gauza batzuk aldarrikatu baditzakegu, hobe.\nKattalingorri: Azkenik.. beste zerbait gehitu nahi diozue?\nTokiko kultur-eszena lagundu egin behar dela uste dugu. Geldialdi garai hauetan kalte handia egin zaio kulturari, eta guztion artean babestu behar dugu eta tokiko eszena kontuan hartu behar dugu egoera hau gainditzeko. Denon artean lagunduz.\nSare sozialetan proiektu mordoa ditugula ere adierazi nahi dugu, irakurleak egiten duguna hobeto ezagutzeko. Eta bide batez baebesa eta maitasuna ematen badiote gure lanari askoz hobe.\nBi bideoklip ditugu Youtuben. Bat iazko uztailean atera genuen, gure elkarteko ereserkiaren bertsio batekin eta guk Kiliki Frexkoren (Chill Mafiako kidea) laguntzarekin osatu genuen beste gai batekin.\nDantza eta folklorea Dragarekin nahasten duen proiektua dugu orain eskutan: Folklore Travestia.\nEta esango genuke, halaber, mundu guztiari ez zaiola gustatzen egiten duguna, baina kritikak eraikitzaileak badira eta ez suntsitzaileak, askoz hobe.\nLanda eremuan Harro\nMaiatzak 24 Ikusgarritasun Pansexualaren Eguna\nApirilak 26 Ikusgarritasun Lesbikoaren Eguna


2012 Martxoa | Katebegia\nData honetan egindako artikuluak: Martxoa, 2012\tmar30\nEuskaldun osoaren paradigma(k)\nEuskara, euskararen gaia, euskaraz bizi nahi dugunon gaia da, gai arrunta, egunerokoa, euskaldunok “normalak” ez garen seinalea.\nGurean, ARGIAn, Onintza Irureta lankideak hurbiletik segitzen eta ezagutzen du euskararen gaia. Hartara, haren saila eta jorra adi-adi jarraitzea gomendatzen dizuet.\nAldian-aldian, hala berean, Dabid Anaut edota Iñaki Martinez de Luna iritzi saileko kolaboratzaileek ederki laguntzen digute euskararen jorran. Biak ala biak gertukoak ditugulako aipatu ditut. Ez...\nAzken komunioa (Pour sa femme)\nXabier Leteren Azken kontzertua bere azkeneko komunio handia izan zelakoan nago. Errenterian gauzatua, bi partetan emana, bi CDtan jasoa heldu zaigu. Hari baten bila ibili naiz komunio gogoangarri haren oihartzunak zabaldu eta partekatzeko. Aitortu dezadan hasteko eta behin: musikan neofito naiz, beraz, nire hari musikala ahul samarra dukezu.\nGoraipatu ditzadan hasmentan bost musikariak, euren soken eta teklen doinu trebe-ausart-herabeak goratu ere. Bostekoaren musika-noten uztarketak aho...\nJoxemartin Bengolain-en oroimenez\nIragan otsailaren 28an zendu zen eta atzo (martxoaren 1ean) agurtu zuten herriko lagunek: Idiazabalen, Joxemartinen jaioterrian. Izalen, bertakoen hizkeran.\nJohn Lennon-en Imagine kantaren doinuetan (The Beatles zeukan gustuko Joxemartinek) hasi eta bukatu zen ekitaldia.\nArtean, lagunen hitzek, doinuek, kantek, bertsoek eta aurreskuak goretsi zuten Joxemartin izan zena.\nEkitaldia xumea bezain hunkigarria –eta adierazgarria– izan zen, Txomenarena parkean. Laikoa. Gure mundua aldatzen ari den...\nAzken bidalketak\t“Jai parekideak” aldarrikapena bizirik! (eta 3)\nOi, haizu izatea zilegi balitz!\nBuenaventura Durruti anarkistaren peskizan


Ergelkeriaz haratago | Exprai - Marrazkilaria · Dibujante · Illustrator\nNork nahi du, baina, putakumetzar bat bere alboan? Nork ez du bere gogoan minik hartzen, ondokoak zikinkeria bat egiten badio? Nondik dator, orduan, gaizkiarekiko erakargarritasun hori? Gaizki ulertutako errebeldetasun batetik? Bizitzan ezagutzen ditugun klase zintzoen eskuetan uzten dugu ona eta txarra zer den erabakitzeko ahalmena?\nOngiaren eta gaizkiaren arteko norgehiagoka ez da gaurkoa. Izan ere, behin irakasle batek esan zidan munduan izan diren istorio guztiak, sinpleki, bi multzotan bana daitezkeela: amodiozko istorioak alde batetik, eta ongiaren eta gaizkiaren arteko lehia bestetik. Baina bakoitza alde batean dago, edota biek espazio eta denbora bera bete ahal dute?\nR.L. Stevensonek gai horri ekin zion, The strange case of Dr. Jekyll and Mr. Hyde eleberrian; izugarrizko arrakasta lortu zuen, eta, antzerkirako egokipenez gain, zinemarako ere ugari egin dira. Batzuk fidelagoak, beste batzuk libreagoak, eta emaitza desberdinekoak. Hala ere, gehienak beldurrezko filmen barruan koka daitezke, bilatzen duten efektua hori delako nagusiki.\nBada, hala ere, jatorrizko obraren izpirituari fidela zaion pelikula bat, nahiz eta oso libreki ekin formei eta tonuari. Jerry Lewisek 1963an zuzendutako The nutty professor izeneko filma komedia baino askoz ere gehiago da –tamalez, zama horri eutsi beharko dio betiko–, eta Hitchcockek erakutsi zuen moduan, gaiztoa askoz ere gertuagokoa egiten du, fantasiazko munduetan gehiegi bilatu gabe. Julius Kelp doktorea ez da izaki desitxuratua bihurtuko, Buddy Love diskotekako makarra baizik. Guztiek miretsiko duten pertsonaia zakarra, lotsagabea eta harroputza.\nAldi berean, protagonistaren motibazioei erabateko buelta ematen die, borondatearen kontzeptua sartuz. Jekyll / Julius Kelp ez da berak sortutako drogaren menpe eroriko, beste bertsio gehienetan bezala, baizik eta bere borondateak bultzatuta eragingo du bere izaeraren aldaketa. Jakin badaki Hyde / Buddy Love ez dela zintzoa, baina horren gaizki jokatzeak dakarkion arrakasta soziala nahikoa arrazoi da atzera ez egiteko.\nHorrela, Kelp ez da bere drogaren biktima hutsa, azken erabakia bere eskuetan duelako. Buddy Love bezain errudun da, berak deliberatzen baitu noiz askatu bere baitan bizi den piztia, betiere bere probetxurako den helburu argi batekin.\nGaizkiak sortzen duen eragina, bai Julius Kelp doktorearengan, bai haren inguruko jende guztiarengan, da filma ehuntzen duen benetako hari beltza, eta estetikari eta arrakastari ematen zaion neurrigabeko garrantzia, bere labankada zorrotzen xedea. Horretarako umoreaz baliatzen da Lewis, batzuetan beste batzuetan baino inspirazio handiagoz, egia da, baina beti bere nahia jasota utziz, kasualitaterako tokirik ez dagoela adieraziz.\nHorrela ulertu zuten Jean-Luc Godard eta François Truffaut frantziarrek ere, Lewisen lana aldarrikatu zutenean eta zinema familiarraren (zentzurik txarrenean esanda) itzaletatik atera zutenean. Arrazoia zuten ala ez, hori bakoitzak erabaki beharko du.


Kanaldudek Lekeitioko Euskal Zine Bileratik hasi du Zuzenean Zure Esku saioaren bigarren denboraldia\nEuskarazko sormena sustatzea helburu duen Kameratoia lehiaketari buruz mintzatu dira. Bideoa albistearen amaieran.\n«Istorio oso errealistak izatea nahi genuen, egiaz beteak eta koherenteak»\nETB2k eta Telemadridek 'La víctima número 8' telesaila estreinatuko dute gaur gauean. Bilboko Zazpikaleetan gertatutako atentatu jihadista bat da istorioaren abiapuntua. Marc Cistarek sortu eta garatu du ideia.\nEltzeak, su bizian\nDonostiako Gastronomika kongresuak azken eguna du gaur; hogeigarrena da aurtengoa. Batik bat profesionalentzat da, «abangoardia» ardatz, baina ez dira hitzetara mugatzen: beste behin, sukalde erraldoi bihurtu dute Kursaala.\n«Ezinbestekoa da gure lana elkarri kontatzea»\nFamiliak itsasoarekin zuen loturari eutsiz, bere kasa ikasi zuen sukaldean Velezek. Arroza prestatzen trebea da, arrainarekin eta itsaskiekin batez ere. Gaur hitzaldi bat emango du Gastronomikan, arrozaren eboluzioaz.\nVirginia Lopez de Maturana eta Santiago de Pablo\n«Gizarte erantzukizuna dugu historialariok; ezin dugu historia ezkutatu»\nArabako gertakariak, sinboloak eta tokiak aztertu dituzte De Pablok eta Lopez de Maturanak argitaratu berri duten lanean.


Gaia klusterreko enpresek 5.000 milioi eurotik gorako salmentak egin dituzte | Ekonomia | Berria\nGaia klusterreko enpresek 5.000 milioi eurotik gorako salmentak egin dituzte\n254 euskal enpresa daude ezagutza eta teknologia aplikatuen industrien taldean, eta %4,3 igo da haien fakturazioa 2018an.\nFakturazioan bezala enpleguan ere hazkunde betean dira Gaia klusterreko euskal enpresek. Eraldaketa digitalerako erreferentzia da sektorea, eta 2018. urtea laugarrena jarraian izan da goranzko bidean. Gaiako 254 enpresen jarduerak EAEko BPGaren %7 dakar. Enpresek 5.171 milioi euroko negozio-bolumena sortu dute 2018an, aurreko urtean baino % 4,3 gehiago, eta 2019rako antzeko emaitzak aurreikusten dira.\nEnpresen jardueraren balio erantsi altuak ahalbidetzen du fakturazioaren % 42 nazioarteko merkatuetatik etortzea. Izan ere, % 5,8 igo da atzerritik iristen den ekarpena, eta ontzat jo dute klusterreko arduradunek "merkatu askoren ziurgabetasuna kontutan hartuz".\nGaur egun, Gaiako enpresek 20.030 langile enplegatzen dituzte Araban, Bizkaian eta Gipuzkoan, aurreko ekitaldian baino % 3,9 gehiago. Enpleguaren hazkundeko ondoz ondoko laugarren urtea izan da, era berean; 754 pertsona gehiago kontratatu dira. Hala eta guztiz ere, "soslai profesionalen eskasia kezkagarria" dela dio klusterrak, aurreko urteetako oharra errepikatuz. "Enpresek ezin dituzte bere profesionalen behar guztiak bete, batez ere software gaitasunekin lotutakoak".\nBatzar Nagusia, bihar\nGaur goizean, Gaiako arduradunek 2018ko emaitzak eta 2019ko aurreikuspenak aurkeztu dituzte, eta Batzar Nagusian egingo dute bihar, Orona Ideon, Hernanin (Gipuzkoa). Azken lau ekitaldietan hazkunde iraunkorra izan ondoren, sektoreko enpresek berretsi dute une onean daudela, eta lehiakortasuna sendotzeko deia egiten dute. Jose Etxezarra presidenteak esan du klusterreko industriak “funtsezkoak" direla "Euskadiko lehiakortasun-ekosisteman", eta aspaldian hasi zirela bizitzen ari diren unerako.\nEtxezarragak azaldu du Gaiako enpresak izan direla lehenak teknologia esponentzialak ezartzen. Adimen artifiziala, zibersegurtasuna, Big Data, interoperatibotasuna, eta abar "funtsezkoak dira ekonomia berrirako" , esan du. Eraldaketa digitala mundu osoan hazkunde-ardatz berriak sortzeko aukera eman duela erantsi du; "eta Euskadi horien artean kokatzeko apustua egin dezake eragile pribatu eta publikoek elkarrekin egindako lanari esker". Gaiako presidenteak uste du euren sektorea "etorkizuna eraikitzeko beharrezkoak diren ezagutza eta teknologiak" lantzen dituela, eta aparteko lehiakortasuna ekar dezaketela ; "balio hori eskaintzen diegu enpresa eta instituzioei. Sektorea prest dago, eta baita herrialdea ere. Posible bihurtzeko unea da”.


Martxoak 8 eta urteko gainerako egunak - Lea-Artibai eta Mutrikuko Hitza : Lea-Artibai eta Mutrikuko Hitza\nMartxoak 8 eta urteko gainerako egunak\nGogoan dut, eskolan, 9 bat urte genituela, Martxoaren 8an ehungintzan lan egiten zuten emakumeen gertakariak kontatu zizkigutela. Eguna, marrazki bat eginez-edo aitortzen genuen.\nZer nolako poztasuna, 30 urte beranduago, bai martxoaren 8an eta urteko gainerako egunetan ere, berdintasun politikak hartzen diren erabaki eta neurriak genero ikuspegitik egitera behartzea, gizarte patriarkalean emakumeok jasotzen dugun diskriminazioari aurre egin nahi izatea.\nHala eta guztiz, denok dakigu oraindik ere gizarte parekide bat lortzeko bide luzea dugula aurretik, eta gizarte baten eraldaketak denbora behar duela. Azken urteetan ikusi dugun bezala, gainera, matxismoak kapitalismoari mesede handia egiten dio eta sistema sozioekonomiko honetan jarraitzen dugun bitartean, matxismoak bizirik irauteko forma desberdinak hartzen joango da.\nGuzti honetaz jabetuz, aurreko urteetan kalera irten garen M8etan eta pasa den urtarrilaren 30ean egindako aldarriak eta proposamenak behin eta berriz errepikatzera gonbidatuta sentitzen naiz: feminismoa, bizitzako esparru guztietan kokatzen da eta bizitza politizatzea exijitzen du; heteropatriakatuak zapaltzen dituen subjektuak jarri nahi ditugu erdigunean; erdigunea hartzeak botere eta egitura harremanak aldatzea ekarriko du eta horrela, bizitza sostengatzeko zaintzen berrantolaketa soziala bultzatuko dugu; kontsumo ereduaren inguruko hausnarketa hauspotu nahi dugu, kontsumo jasangarri eta arduratsua garatzearen alde; lana birdefinitzea eta ongizatea sortzen duten eta bizitza aurrera ateratzeko baliatzen ditugun jarduera guztiek osatzen dutela onartzea garrantzitsua da; lan eta bizitza prekarioen aurrean emakumeontzat enplegu duina, lan araututik kanpo egiten ditugun enpleguak eskubidez hornitzea, bizitzaren sostengurako ezinbestekoak diren lanen aitortza, besteak beste, proposatzen ditugu; indarkeria matxistarik gabeko eta heteroaraurik gabeko bizitza anitzen alde agertzen gara eta arrazakeria zein gerra deuseztatzen ditugu.\nAldaketa guzti hauen alde, Gernika-Lumo eta inguruetako emakumeak biltzen gaituen Sare Feminista sortu dugu. 30 urte barru, gainditu ditugun erronkak ospatu nahi izanez gero, bizitza ospatzea baldin bada zure helburuetako bat, ekin diezaiogun elkarrekin!


Vandellós eta Ascoko zentral nuklearrek arazoak izan dituzte azken 24 orduetan | Consumer\nVandellós eta Ascoko zentral nuklearrek arazoak izan dituzte azken 24 orduetan\nJakinarazitako gertaerak ez dira arriskutsuak izan langileentzat, biztanleentzat edo ingurumenerako, CSNren arabera\nVandellós eta Ascó zentral nuklearrek, biak Tarragonan, azken 24 orduetan gertaera jakinarazgarriak izan dituzte, Segurtasun Nuklearreko Kontseiluak (CSN) adierazi duenez.\nVandellósen, atzoko 20:00etan, alarma aktibatu zen zirkuitu primarioko A karga-ponparen olio-zirkuitua hautsi zelako. Instalazioaren titularrak erreserba-ponpa lerrokatu zuen eta suterik izan ez zela ziurtatu zuen. Zentrala, une honetan, potentzia-eragiketa arruntean mantentzen da.\nGertaera hori baino ordu eta erdi lehenago, Ascon potentzia programatu gabearen aldaketa baimendutako potentzia termikoaren %20tik gorakoa izan zen, elikadura nagusiko ur-turbobonpa bat automatikoki gelditu zelako. Instalazioa egonkor dago %70eko potentziarekin, eta titularra gelditzearen arrazoia berrikusten ari da.\nCSNk dio Gertaera Nuklearren Nazioarteko Eskalan (INES) 0. mailakotzat jotzen diren gertaeretako bat ere ez dela arriskutsua izan langileentzat, biztanleentzat edo ingurumenerako.\ngertakariak nucleares-eu zentralak


Itsaso Hilaren magia • ZUZEU\nItsaso Hilaren magia –\nItsaso hau benetan existitzen da eta antzina-antzinatik gizakiak ezagutzen duen herrialde batean dago. Palestinako Itsaso Hil ospetsuaz ari gara.\nHain gazia da haren ura non izaki bizidunik ezin da bizi bertan. Israelgo klima bero eta lehorrak oso lurrunketa bizia eragiten du. Baina ur garbia lurruntzen da, gatza itsasoan geratzen den bitartean, gazitasuna handituz.\nHorregatik itsaso honek %27 edo gehiagoko gazitasuna dauka eta ez %2 edo %3 gainontzeko itsasoek bezala. Zenbat eta sakonago izan, orduan eta gazitasun maila handiagoa.\nItsaso honetan dagoen gatz kantitatea 40 milioi tonatan kalkulatzen da. Horixe da bere berezitasun handienetako bat. Hau gertatzen da bere ura beste itsasoen ura baino askoz astunagoa delako. Ikastolan, Zientzia Natural edo Inguru ikasgaietan, ohikoa da ura eta gatzarekin honako esperimentua egitea: urez betetako ontzi batean arrautza bat botatzen da eta segituan hondoratzen da. Gatza botatzean, ordea, arrautza gorantz joaten da, ikasleak txundituta utziz. Esperimentu honen bidez, ikasleei gatza duen urak flotatze-maila altuagoa duela erakusten zaie.\nItsaso Hilaren kokapena mapan (Jordania, Israel eta Palestina artean)\nBeraz, Itsaso Hileko uretan hondoratzea ezinezkoa da. Hala uste du jendeak. Baina… bai zera! Hain justu, itotze piloa suertatzen dira itsaso honetan.\nBuruz gora egon daiteke hondoratu gabe eta, hortaz, erosoa baino erosoagoa da. Hauxe da Itsaso Hilaren irudi ezagunena munduan zehar; bertaratzen diren bisitariak bainu hartzen eta norbaitek argazkia egiten diolarik.\nZer demontregatik da, baina, hain hilkorra itsaso hau, hondoratzea zailagoa bada?\nItsaso Hilak bere izena zor dio bere uretako bizitzaren ezari. Bizirautea edozein izaki bizidunentzat ezinezkoa da gatz-kontzentrazioa hain altua izanik. Itsaso Hila, igeri egiteko leku arriskutsua benetan.\nEsaten ez dizutena da leku honetan itotzeko aukera oso handia dela, igeri egitera ausartzen direnentzat. Hain zuzen, pertsona pilo batek bere bizitza galdu du bertan. Itotzearen ezintasuna mito hutsa da. Igerilari ugari, mito honetan sinisteagatik hain zuzen heriotza topatu dute.\nEzinezkoa dela guztiek han flotatzen dutenez gero Muerto itsasoan itotzea zu, eta beraz zu murgiltzeko arriskurik ez dago, guztiz faltsua den zerbait eta haren proba mitoa dago dira bere bizitza fidakor informazio honetan galtzen duten pertsona zifrak.\nItsaso Hila, igeri egiteko leku arriskutsua\nItsaso Hila bigarren lekurik arriskutsuena da Israelen igeri egiteko eta han gertatzen dira herrian itotzeagatiko heriotzako bost kasu bakoitzeko bat, baina nola da posible gu itotzea flotatzen baldin badugu ?\nErantzuna honetan datza: Itsaso Hilean arazorik gabe buruz gora flotatzea izan arren, mugimendu txar baten ondorioz, buelta eman dezakezu, baina nahiko zaila da berriro ere buelta ematea.\nGainera, igeri egiten saiatzean, atzeraka joan edo hondoratzen zara! Bertoko turisten gidariek gomendatzen dute, itsasertzetik ez urruntzea.\nZaila da sorosle batek laguntzea, berak ere igeri egin ezin duenean.\nOsasunarentzat ezaugarri terapeutikoak ditu\nEdonola ere, itsasertzetik ibiltzean eta lokatz beltza zapaltzean, oinak ere erabat belztu egiten dira. Hala ere, lokatz beltz honek, osasunarentzat ezaugarri terapeutikoak ditu, antza. Lohi horrek mineralak eta gai onuragarriak ditu. Hori bai, zauri ireki bat izanez gero, ez da komenigarria lokatz hori haragi biziarekin kontaktuan egotea. Urak izaki bizikidunik ez badu ere, bakteriak bai, baditu. Eta bakteria horietako asko lokatzean ere badaude.


Erreportaje bat argitaratu du Patrick Kingsley kazetariak New York Times-en, Kataluniaren independentziak Euskal Herrian eragingo ote duen galdezka. Ingelesez nahiz gaztelaniaz da irakurgai, neke gabe aurkituko duzu sarean. “Gernika-España. Euskal erregioaren mendietan barrena, Espainia iparraldean, Luis Iriondok zubi bat ukitu du ibiltzeko darabilen makuluarekin. Iriondo Jaunak 95 urte ditu, eta Espainiako Gerra Zibilean –1937an–, Gernikak jaso zuen eraso izugarri hura ezagutu zutenetan bizirik irauten duen azkenetakoa da. 14 urte zituen Frantzisko Franco jeneralaren aldeko bonbaketari alemanek herria, mendeetan zehar euskal identitatearen sinbolo sakratu izandakoa, lurrarekin berdindu zutenean”. Horrelaxe ekiten dio erran delako kazetariak. New York Times-en irakurleri ari zaio, bistan da. Besterik da gurean langa gaindituko lukeen topiko parrastak.\nErreportaje berean badira beste zenbait ahots Luis Iriondorenarekin batera. Hor dira Kirmen Uribe, Andoni Ortuzar, Arnaldo Otegi, Ander Gutierrez Solana eta Jone Amonarrizena ere. Esan gabe doa, hor da beti lerroartean Patrick Kingsleyren ahotsa bera ere.\nIrakurriko ahal zuen erreportajea osorik Gorka Bereziartua Mitxelenak!\nGorka Bereziartua Mitxelenak Kirmen Uriberen hitz batzuk hartu, ingelesetik, edo gaztelaniatik, euskarara ekarri, eta idazle ondarrutarraren kontra gaizki esaka ekin dio, funtsik gabe. Funtsik gabe. Eta hobeko dut hona aldatu Patrick Kingsleyren erreportajean Kirmen Uriberi dagozkionak oro. Urrian EITBk egindako inkesta baten emaitzak hartu –gurean %22k baino ez luke nahiko Kataluniaren erako independentzia bidea–, eta hizketan ari da kazetaria Kirmen Uriberekin. Eta idazlearen hitzak, %22 horretaz ari. “‘Bi planeta ezberdin bagina bezala da, Katalunia eta Euskal Herria, bi orbita ezberdin ditugunak”, esan zuen Uribe Jaunak Donostian –bere janari eta itsasertzagatik ospetsua den hirian–, egindako elkarrizketa batean. ‘Euskal orbita zabalagoa da, Kataluniakoa estuagoa. Denbora gehiago behar dugu, ez baitugu Euskal Herria berriz zatitu nahi. Denbora kontua da, ez dugu independentzia oraintxe bertan nahi’, erantsi zuen Uribek, ‘ezertan baino, geure arteko zauriak nola sendatu pentsatzen ari gara’”. Horiexek New York Times-en erreportajean Kirmen Uriberi dagozkion hitzak oro.\nAldiz, lau paragrafo ditu Gorka Bereziartua Mitxelenaren testuak. Hitzik ere ez erreportajeaz. Hitzik ere ez Ortuzar, Otegi, Amonarriz, Iriondo, Gutierrez Solana.\nKirmen Uriberen hitzak hartu, eta eraso. Ez ditut hona aldatuko Gorka Bereziartua Mitxelenak ARGIAren azaroaren 5ekoan idatzi zituenak.\nAise nabarmendu du bere burua. Ez da bere burua nabarmentzen lehena. Eta, faborez, utziko duzue idazlea bakean, bakean idatz dezan?\nKanal hauetan artxibatua: Iritzia | Kirmen Uribe | Independentismoa


Izaro Andres: «Sekula ez dut bizi ez dudan ezer idazten» | Kultura | Berria\nIzaro Andres: «Sekula ez dut bizi ez dudan ezer idazten»\nKantariaren lan intimistak 13 abesti biltzen ditu, euskaraz, gaztelaniaz eta ingelesez. Urriaren 1ean kontzertua joko du Donostian\nIzaro, diskoaren aurkezpenean, kanta bat abesten. LUIS JAUREGIALTZO / ARGAZKI PRESS\nIzaro Andres abeslari mallabitarra duela bi urte hasi zen tabernetan abesten, harik eta kontzertu batean orain bere bateria jotzailea dena ezagutu zuen arte. Hark beste bi lagun aurkeztu zizkion, eta orain Izaroren banda osatzen dute hirurek. Bere lehen diskoan, Izarok berak sortu ditu hitz guztiak eta musika. Abesti gehienak euskaraz dira, baina gaztelaniaz eta ingelesez ere kantatzen du. Dagoeneko hasi ditu bere diskoa aurkezteko kontzertuak. Espainian jotzen ibili ondoren, larunbatean Donostiako Gazteszenan arituko da, Lloyd Cole musikari eskoziarraren aurretik, eta aurrerago beste hainbat kontzertu ere egingo ditu Euskal Herrian.\nBere abestietan «biluzi» egiten dela adierazi du Izarok. Horregatik, disko «intimista» da harena. «Ni ez ezagutu arren, abestiak entzuten dituenak ikusiko du nolakoa naizen, oso disko pertsonala baita». «Sentitzen» duena kantatzen du Izarok bere abestietan: «Sekula ez dut bizi ez dudan ezer idazten».\nAbeslariak azaldu duenez, diskoa grabatzea «ikasketa prozesu txiki bat» izan da beretzat. Gauza asko ikasi ditu: negoziatzen, argazkiak ateratzeko denbora izaten, estudioan lan egiten, bandan jotzen... «Nik ez nekien bandan jotzen, eta entzuten ikasi dut». Bere musikariekin poz-pozik dago: «Ezagutu nituen lehenak izan ziren, eta behin betikoak. Zorte handia izan dut: nire bandak jakin du ni kantautore gisa ikusten, eta kantarentzako onena egiten dute». Izaroren ustez, kide guztiak «kantautore bat» dira. Nabarmendu du taldekideek bere proiektuan sinesten dutela; horregatik, jada, euretako bakoitzaren proiektu bihurtu da.\n'Om', mantra gorena\nDiskoaren izenak, Om, taldearen funtzionamenduarekin du zerikusia. «Nire izena baino laburragoa den zerbait nahi nuen, eta ez dago halako hitz askorik», aitortu du. Adierazi du normalean intsentsua piztuta eta argia itzalita entseatzen dutela, eta haien artean «energiak bideratzeko ohitura» dutela. «Om mantra gorena da, oinarrizko bibrazioa. Unibertsoan dagoen guztia hor sortu eta horra itzultzen da», azaldu du. Izaroren ustez, bizitzaren «zentzua» hori da, «bueltak ematea».\nKontzertuetarako «zerbait berezia» prestatu dute. «Kantuen artean gidoi zati txikiak sartu ditugu. Istorio bat sortu nahi genuen, nolabait; horrela, publikoa ez da bakarrik abestiak entzutera joango».\nDiskoa finantzatzeko, finantzaketa kolektibo bat egin dute. «Ez genuen hasiera-hasieratik gure publikoa ez den inorekin zorrik izan nahi». Diskoa Donostiako Jon Bidaurreren estudioan grabatu dute. «Ahotsaren dimentsioak kontu handiz zaindu ditu, baita instrumentazioa ere».


Joseba Azkarraga: «Plana Madrilera eraman aurretik, euskal gizarteari galdetu behar zaio» | EA - Eusko Alkartasuna\nHasiera » Gaurkotasuna » Joseba Azkarraga: «Plana Madrilera eraman aurretik, euskal gizarteari galdetu behar zaio»\nJoseba Azkarraga: «Plana Madrilera eraman aurretik, euskal gizarteari galdetu behar zaio»\nArgitaratua honek egina: Prentsa Bulegoa data Ira 21, 2003 honetan: Gaurkotasuna\nEAk Jaurlaritzaren egitasmoa babestuko duela baina proposamen propioa ere defendituko duela dio Azkarragak Ajuria Eneko jauregira Juan Jose Ibarretxerekin bilera egitera joan aurretik erantzun zien Berriaren galderei Joseba Azkarragak, ostiral goizean.\nHas gaitezen Ibarretxe planarekin…\nZer moduz doaz proposamena hitzartzeko lanak?\nNegoziazio prozesuan gaude, testu horrek jasotzea garrantzitsua iruditzen zaigun hori ea jasotzen duen ikusten. Hiru alderdien proposamenak bat egiteak zailtasunak ditu, baina ahalegina egin behar da. Guk ahalegin hori egingo dugu, baina muga batekin: ikusten badugu ez dituela gutxienekoak jasotzen, orduan ez gara hor izango, eta lasaitasun guztiarekin esango dugu. Baina badut irudipena, eta batez ere desioa, hori ez dela gertatuko. Akordioa egongo da, eta hilaren 26tik aurrera testu artikulatua osatuz joatea posible izango da.\nOraindik ez zarete testu artikulatua negoziatzen hasi?\nOrain, duela urtebete aurkeztutako oinarrien garapenaz ari gara eztabaidatzen. Artikulatuaz irailaren 26tik aurrera eztabaidatuko dugu, urrira edo arazora arte. Negoziazio hori konplexuagoa izango da: letra txikia, transferentzien kontzeptua, Gizarte Segurantzaren erregimen ekonomikoa, euskal botere judiziala… Arlo batzuetan bat gatoz, eta beste batzuetan, ez.\nOrain arte pozik zaudete lehendakariak EAren proposamenei egin dien harrerarekin?\nOrain bizpahiru egun neuk egin nizkion proposamen batzuk nola egokitzen diren ikusteko gaude. Orokorrean, uste dut jaso ahal izango direla gure gutxieneko proposamenak.\nZein dira gutxieneko horiek?\nSubiranotasunaren kontzeptua, erabakitzeko ahalmen gisa ulertua, funtsezkoa da. Gero, beste gai jakin batzuk daude: lan harremanen esparru autonomoa, botere judizial autonomoa…\nLantzen ari zareten dokumentuan Justizia arloari buruz proposatu ahal izango duzuenarekin gustura zaude?\nGuk egin ditugun proposamenekin bai, noski. Baina ikusi beharko dugu azkenean zein gauzatzen diren. Orokorrean adostasuna dagoela uste dut. Ez gara ari botere judizial independenteari buruz, autonomoari buruz baizik. Instantzia judizialak Euskal Autonomia Erkidegoaren eremuan hasi eta bukatuko lirateke gure proposamenean. Hemen bi botere baldin badaude, eragilea eta legegilea, hirugarren boterea falta zaigu, judiziala.\nGizarte eta lan arloko eskumenei buruzko proposamenak ez du ematen Justiziakoak bezain ausarta. ELAk kritikatu berri du Estatuaren menpe uzten direla.\nOndo legoke ELAk analisiak eta kritikak ez egitea Abc-k argitaratzen duenaren arabera. Ez da oso oinarri ona.\nFiltratutako zirriborroak zioenaren desberdina izango da arlo horretan proposatuko duzuena, orduan?\nEAren jarrera argia da. Ahalegina egin behar dugu lan harremanen esparru autonomo bat lortzeko, eta Gizarte Segurantzaren arloan erregimen autonomikoa defenditu behar dugu, hala defenditzen baita Estatutuan bertan ere. Hori jaso behar da testu horretan, EAren ikuspegitik. Hori esanda, garbi utzi nahi dut EAk ere baduela bere testu artikulatua, dagoeneko prest. Ez dugu orain plazaratu, aurrez gobernukideen arteko negoziazio hau egotea nahi dugulako, baina EAren borondatea da gure testu artikulatua ere ezagutaraztea, nahiz eta funtsean defendatu nahi dugun testua Jaurlaritzan hitzartuko dena izan.\nNoiz emango duzue EAren proposamenaren berri?\nHilaren 26ko eztabaida buka dadin itxarongo dugu, negoziazio prozesua has dadila Gobernuaren artikulatuari buruz, eta joango gara jakinarazten zein den gure gure testu artikulatuak jasotzen duen jarrera.\nEzker Batuak proposamen propioa defendatuko zuela esan zuenean, kritikatu egin zenuen.\nGaizki ulertu zen, edo gaizki azaldu nuen. Denoi zaigu zilegi nork bere proposamena aurkeztea. Alderdi abertzalea gara, independentista, baina jabetzen gara euskal gizarte osoarentzako testu bat egiten ari bagara gu bezala pentsatzen ez duten indar politiko batzuen ahaleginekin bat egin behar dugula. Ezker Batuak, EAk eta EAJk euren egitasmo propioa aurkezteko eskubide osoa edukitzea funtsezkoa da.\nBaina behin hitzartutako lege egitasmoa Legebiltzarrera eramanez gero, EAk Jaurlaritzaren egitasmoa baino ez du defendituko, ezta?\nEusko Jaurlaritzaren egitasmoa asetzen gaituen egitasmoa bada eta konfiantza osoa dut egitasmo on hori lortuko dugula, proiektu hori sustengatuko dugu, noski. Baina gure ustez inolako aurrerabiderik ez dakarten osagaiak baldin badaude, gure jarrera zein den jakinaraziko dugu, baita Legebiltzarrean ere.\nLegebiltzarreko eztabaida 2004 bukaera arte luzatzea espero al duzue Jaurlaritzan?\nEpeei buruzko erabakiak Legebiltzarreko Mahaiari dagozkio, ez Jaurlaritzari. Nire iritziz, hau lege egitasmo arrunt bat ez denez, urte askotarako egitasmo bati buruz ari garenez, eztabaida bereizia behar du. Eztabaida lasaia eta irekia behar da, eta horrek esan nahi badu zortzi hilabete do urtebete iraungo duela, ongi etor dadila, bukaera ona baldin badu herriarentzat.\nGehiengoaren babesa lortzeko zailtasunagatik eztabaida mantsotzeko asmoa dagoela esan izan da, ezker abertzalean edo alderdi sozialistan jarrera aldaketak gerta daitezen denbora emateko.\nEgia da gaur egun, edozein testu aurkeztuta ere, atzera botako litzatekeela. Jarrerak aurrez daude hartuta. Jaurlaritzan ez dago borondaterik eztabaida hau estrategikoki atzeratzeko, baina Jaurlaritzak denbora eman nahi du eztabaida ahalik eta zabalen egin dadin. Gurea bezalako herri batean, urte batek askorako ematen du. Nork esango digu batzuen eta besteen jarrera politikoak ez direla aldatuz joango?\nOposizioko alderdiek jarrera aldatu zain egongo zarete, edo Jaurlaritzako alderdiek zerbait egingo duzue oposizioko indarretara hurbiltzeko?\nEspero dugu eztabaida bera jarrerak zehaztuz joatea. Rodriguez Zapaterok berak eskatu berri du erkidegoek autonomia handiagoa izatea Justiziaren arloan. Horrek ez dauka zer ikusirik duela 15 egun esaten zuenarekin, edo PSE-EEko kideek esaten dutenarekin.\nEAn esana duzue PSE-EErekin baino nahiago duzuela adostasuna ezker abertzalearekin lortu.\nEz dut ezkutatzen ideologikoki beti egongo garela hurbilago subiranotasunaren aldeko jarrerekin. Kontua da ezker abertzaletik amildegi ikaragarriak bereizten gaituela: ETAren jokabidearen inguruan isiltasun horrekin jarraitzen duen bitartean, oso zaila da elkarlanerako akordiorik lortzea. Baina ideologiaren ikuspegitik, beti egongo gara ezker abertzaletik hurbilago, PSE-EEtik eta PPtik baino.\nZuen egitasmoak hemen gehiengoa lortuta ere, ez du ematen Madrilen jarrera irekia izango duenik. Auzitegi Goreneko presidentearen azken adierazpenak horren erakusgarri.\nZer konfiantza eduki dezakegu CGPJko presidentearengan, testu hori lantzen ari garenoi mehatxu egiteko gauza baldin bada, testu horrek zer esango duen jakin gabe ere? Hori da herri honetan Justizia gidatzen duen gizona? Justiziarentzat arriskutsua da gizon hori. Inor ez dadila harritu euskal botere judiziala aldarrikatzen ari bagara.\nLegeak aldatzeko asmoen aurrean geldirik ez direla geratuko esaten ari direnean, zer ohartarazten ari dira?\nEztabaida politikoari beldur diote. Ideien kriminalizazioa bultzatzen ari dira. Eta salatu beharra dut, argi eta garbi, PPko gune horri alderdi politikoen jardunak enbarazu egiten dietela. Oso zaila da ulertzen sistema demokratiko batean, baina daukaguna daukagu. Honek iraun egingo duela uste dut, eta areagotzen joango dela gainera.\nJaurlaritzan hitz egin al duzue Estatuak egin dezakeen blokeoari eman beharreko erantzunaz?\nAlderdi bakoitzak bere jarrera eduki dezake. Eusko Alkartasunaren jarrera da eztabaida hori Espainiako Parlamentura eraman aurretik euskal gizarteari zer iritzi duen galdetu behar zaiola. Horrela, Espainiako Parlamentuko gehiengoak euskal gizartearen gehiengoak onartutako testu bati emango lioke ezezkoa.\nIbarretxe Espainiako erret etxera Konstituzioari buruzko ekitaldi batera joan izana zer moduz hartu duzue EAn?\nEstatuarekin harremanak normalduz irtenbideak bilatzeko beharra nabarmentzeko ahalegin gisa ulertzen bada keinu hori, normala iruditzen zait. Bere erabakia izan da. Baina uste dut ez duela balio izango.\n«BATEN BATEK ASKI DELA ESAN BEHARKO DIO NOIZBAIT GARZONI»\nAzken gertaerek elkarrizketaren beharra nabarmentzera eramaten dute Azkarraga.\nHerrerakoa zer da zuretzat, irtenbide bila lanean jarraitzeko akuilu edo etsipenerako arrazoi?\nInor gauza denean Ertzaintzaren patruila bati hots egin eta hiltzeko asmoz zain egoteko, eskema guztiak hausten zaizkizu. Baina ezin dituzu besoak gurutzatu. Irtenbidea bilatu behar da, batez ere elkarrizketa bideetan sakontzen. Erabat gaitzesten ditut atentatu terrorista horiek, hilketa horiek, baina, aldi berean, gazte horren heriotza deitoratzen dut. ETAren aurkako jardunak bide polizial eta judizialetik joan behar du, baina gatazkaren konponbideak politikoa izan behar du.\nEskopetarekin zain daukazunarekin ezin dela negoziatu esan du Balzak.\nBat nator ezin dela politikoki negoziatu horretarako borondatea duela erakusten ez duenarekin. Hitz egin behar da hitz egin nahi duenarekin. Eta esperantza daukat ezker abertzalearen barruan urratsak egingo dituztela bide horretan.\nGertatutakoari buruz zalantzarik bai? Gertaerak argitzeko eskatu dute senide eta lagunek.\nZalantzarik baldin badago, eskubide guztia dute argibideak eskatzeko. Nik, egia esan, ez daukat zalantzarik.\nEAEko Auzitegi Nagusiak legezko iritzi zion manifestazio bat antolatzeagatik hiru lagun espetxeratu ditu Garzonek.\nEgoera hau jasaten dutenak hiru espetxeratuak baldin badira ere, erasoa EAEko Auzitegi Nagusiaren aurkakoa da. Garzoni baten baten noizbait esan beharko dio aski dela. Osama Bin Laden auzipetu du, Saddan Hussein auzipetu nahi du, eta esan didate Manolete hil zuen zezenaren ganadutegiaren oinordekoen bila dabilela…\nBaina nork esan behar dio aski dela?\nGaur egun inork ez. Ikusita CGPJren buruzagitzan nor dagoen, nahiko lan horrek ezer egiteko. Ikusiko dugu ea hauteskunde orokorrek posible egiten duten aldatu behar diren gauza asko aldatzea.\nIndarrak batzeko borondatea\nEusko Alkatasunak datorren azaroaren 22an eta 23an Bilboko Euskalduna Jauregian egingo duen biltzarrean «alderdi barruko sentsibilitate guztiek indarrak batzeko ahalegina» egingo dutela espero du Joseba Azkarragak. «Zuzendaritza nazionala, presidentea eta idazkari nagusia buru direla, hori egiteko prest daude, eta uste dut orain arte jarrera kritikoak izan dituztenak ere prest daudela».\nBiltzarrean onartu beharreko txosten politikoa lantzen ari dira dagoeneko EAko zuzendaritzan, eta «alderdi osoak bere egiteko modukoa» dela uste du: «Desadostasune-tarako tarte gutxi uzten du».\nTxosten politikoari ematen dio lehentasuna Azkarragak, baina alde guztiak gustora uzteko moduko zuzendaritza hautatzeak ere lanak emango dituela badaki: «Irizpide politiko nagusietan akordioa baldin badago, hurrengo ahalegina zuzendaritza organoak osatzea izango da, alderdiko sentsibilitate guztiek bat egiteko moduan, eta horretarako borondatea badago». Zuzendaritzan lehengo taldeak jarraitzearen aldekoa da, baina jende berria ere sartuz. «Oreka bilatu beharko da lau urteotan lan ona egin duen zuzendaritzari eustearen eta jende berria sartzearen artean».


HONDROCREAM in Puente Genil erosi batetik 39€\nHondrocream in Puente Genil\nKrema Hondrocream batetik disc endekapenezko gaixotasun eta bizkarreko mina eta mina joint erosi in Puente Genil (Espainia)\nArrakastatsua eskuratzea Hondrocream in Puente Genil, behar:\nNon erosi in Puente Genil Hondrocream\nBete eskaera orria erosi krema batetik, artrosia eta mina itzuli eta artikulazioak Hondrocream in Puente Genil prezio murriztua. Itxaron, deitu aholkularia izateko Hondrocreamzuen zurekin harremanetan jarriko da laster. Ordaintzeko agindua bakarrik jaso ondoren pakete in Puente Genil.\nKrema gomendatzen da askotan medikuek horiek paziente in Puente Genil jaso duten hainbat lesioak (hausturak, sprains, tendoiak eta muskuluak, contusions, etab.) eta nahi azkar mina kentzeko. Hondrocream ondoeza arintzen ia berehala aplikatu ondoren. Droga hau da, eraginkorra konplexua terapia eta standalone gisa produktua.\nNola erosi krema Hondrocream in Puente Genil\nBada, erosi behar duzu Hondrocream specials in Puente Genil (Espainia), sartu Zure telefono-zenbakia eta izena erabiliz eskaera-orria, eta barruan ordu 1 Zure telefono dei bat enpresaren ordezkari eta buruz esango dizu entrega denbora eta egingo zure galdera guztiak erantzun. Ordainketa bakailao on partzelaren. Zehatza kostu bidalketa Hondrocream in Puente Genil mail edo mezularitza arabera alda daiteke hiria Espainia, jakiteko prezioa aholkulari bat sortu ondoren ordena krema web orrian.\nOrdena in Puente Genil Hondrocream


«Emakume askok eta askok deskantsu falta dute» - Tolosaldea - Tolosaldeko ataria\n«Emakume askok eta askok deskantsu falta dute»\nItzea Urkizu Arsuaga 2016-03-07 10:00\nGertuko pertsonak dira medikuak eta, 26 urtez herri berean jardunda, are gehiago. Ina Idarreta hernaniarrak ia familiakotzat ditu bere paziente asko eta, ondorioz, hamaika eta bat errealitate ikusten ditu, egunero, kontsultan. Emakumeek gaur egun duten bizimoduaz galdetuta, ez du zalantzarik: kontziliazioan bide luzea dago, oraindik, egiteko.\nAskotan entzun izan da emakumezkoen bizi-itxaropena gizonezkoena baino altuagoa dela. Hala al da?\nDatu zehatzik ez dut esku artean, baina emakumezkoena 85-86 urtean dagoela esango nuke, eta gizonezkoena zertxobait baxuagoa da. Pentsatzen dut bizi-baldintzak izan direla, gehienbat. Gizonezkoek, oro har, esposizio handiagoa izan dute produktu toxikoekin-eta, lanagatik. Emakumeak, aldiz, etxeko lanetan aritu izan dira urtetan; bai, behintzat, orain 80 urte dituztenak.\nHemendik urte batzuetara, ordea, auskalo zer gertatuko den. Adibidez, lehen, biriketako edo laringeko minbizia emakumeengan ez zen ia ikusten. Baina orain kasu gehiago ikusten dira, bai tabakoaren eraginez, bai lantegiko toxikotasunagatik.\nLan motak zerikusia du, beraz.\nBai, hala pentsatzen dugu behintzat. Orain errauste plantak herritarrengan dituen eraginak lantzen ari gara talde batean, eta asko irakurtzen ari naiz horrelako gauzei buruz. Noski, uste dugu zerikusi zuzena duela. Hala ere, hori ikertzea oso zaila da, horrelako ikerketak ez direlako diruz hornitzen.\nGainera, epe luzera begirako ondorioak aztertu behar dira.\nBai, hori da, eta ezjakintasun izugarria dago gauza horiekin.\nEmakumeak luzaroagoan bizi direla aipatu duzu, baina, zure egunerokoan ikusten duzunagatik, zein osasun dute emakumeek gaur egun?\nNire ibilbide profesionala duela 30 urte baino gehiago hasi nuen eta, urte horietan barrena, Irunen, Trintxerpen eta Tolosan lan egin izan dut; hemen 26 urte daramatzat jarraian.\nBada, uste dut Tolosan, bereziki, emakumeak luzaroago bizi direla. Egia da, kasuan kasu, baieztapen hori eroriko dela. Baina guk adineko pertsonak ikusten ditugu etxez etxeko lanean, eta Tolosan 90 urtetik gorako paziente dezente ditut; areago, 100 urtekoak ere badaude Tolosan.\nHemen bizi-kalitate ona dago, oro har. Gauza askorengatik izango da hori: baliabide afektiboak, aitona-amonengandik jasotako zaintza ezagutza,... Pentsatzen dut guztiak izango duela zerikusia.\nBizi itxaropena alde batera utzita, gaur egungo emakumeen osasun egoera zein da?\nEmakume gehienok oso estresatuta bizi garela esango nuke; ez dakit, argi eta garbi, zergatik den. Egia esan, gaur egun gazte guztiak bizi dira estresatuta, bai emakume eta bai gizon. Unibertsitate ikasketak egin behar dituzte, politak egon behar dute, kirola egin behar dute, ingelesa edo alemana jakin behar dute,... Eta, orduan, ez dira bizi. Gainera, ez dute sekula deskantsatzen, deskantsatzeko denbora dutenean etengabe ari baitira Whatsappean edo interneten. Uste dut horren ondorioak ikusiko ditugula gaur edo bihar.\nEta familia osatzerakoan, seme-alabak dituztenen artean, nik uste dut paperak ez direla, oraindik ere, ondo banatzen, emakume eta gizonen artean: etxeko ardurak, kanpoko ardurak,... Esango nuke hori nahiko orokorra dela.\nLan egoera kaskarrek isla dute osasunean?\nSoldata desberdintasunek-eta estresa sortuko dute, ziur, baina hemen, kontsultan, pazienteek ez dute soldataz hitz egiten normalean. Familiako ardurez bai, ordea, eta emakume askok eta askok deskantsu falta dute. Egungo emakumeengan exijentzia maila askoz ere handiagoa da, %150 eman behar dute, eta 50 urterekin familia hazita, emakumeok bikain egon behar dugu, intelektualak izan eta irakurri egin behar dugu, eta mila gauza egin behar ditugu; edo hala eskatzen digu gizarteak.\nAsko falta da kontziliazio erreal batera iristeko, beraz.\nUf, nire ustez izugarri. Hori hemen ikusten dudanagatik diot, noski. Kontsultak laburrak dira, baina, paziente asko nire etxekoak balira bezala ezagutzen ditut jada. Gauza askotan emakumeon egoera asko aldatu da, baina bidea luzea da oraindik.\nSeme-alaben hezkuntza eta etxeko ardurak aipatu dituzu. Tolosako III. Berdintasun plana argitaratu berrian, ordea, helduen zaintzaren pisu gehiena ere emakumeen bizkarrean erori ohi dela islatzen da. Hori ere nabarituko duzu, ezta?\nBai, zalantzarik gabe. Orain, gainera, beste kasuistika bat ere sortu da, izan ere, emakume batzuek, beren seme-alabak hazitakoan, gurasoak zaindu behar izaten dituzte, urte askoz bizitzen direlako eta, ondoren, bilobak. Hori izugarria iruditzen zait, gaur egun lau belaunaldi bizirik izaten baitira familia askotan. Emakume askorentzat hori karga handia da, nahiz eta ezin den ezer orokortu; aitona-amona askorentzat plazera izan daitekeena, beste askorentzat lana edo estres puntu bat da.


Musika eta euskara asteburuan - Gaurkotasuna - Hondarribia\nMusika eta euskara asteburuan\nTxikimusikak eta Mintza eta Blagan Egunak girotuko dute larunbata.\nAsteburu emankorra dauka aurretik Hondarribiak. Txikimusikak eta Mintza eta Blagan Egunak larunbatari ukitu berezia emango diote, baina igandean ere izango da zer egina.\nLarunbat goizean goizetik izango da mugimendua herrian. 11:00etan egingo diete ongi etorria Mintza eta Blagan Eguna dela eta Hondarribira heldutako mintzalagun guztiei. Egitarau oparoa du jaiak, izan ere, hamaiketakoa eginda, eta herria ezagutu edo azoka bisitatuta, kalejira animatua egingo dute 13:30ean Abiyuan txarangarekin. Bazkaria izango da jarraian (14:30ean), eta Errebal taldeak girotutako dantzaldia (17:00etan), Gorpunzkingzen kontzertua (19:30ean) eta Elektropatxaranga (21:30ean), arratsaldean.\nBestelako musiken aitzakian Kasino Zaharraren inguruan egun atsegina eman nahi dutenei egingo die gonbita, berriz, Txikimusikak. Eraul eta Frikun taldeak zuzenean ariko dira; bien bitartean, instrumentu ugari probatzeko aukera izango dute txikiek. 12:30ean hasita lau ordutarako denborapasa iragarri du antolakuntzak. Elürra DJ arduratuko da giroaz.\nAjeak pasata, brokante eta bilduma azoka izango da Kirol Kaian igande goizean, ohi bezala. Arratsaldean berriz ere familientzako aukera izango da zain, Itsas Etxea Auditoriumean “Oin handiren semea” euskarazko filma emango baitute 18:00etan. Sarreraren salneurria 3 eurokoa da.


Boto batzuk ostu zituen mojaren auzia Fiskaltzara bideratu due | EITB Hauteskunde Orokorrak\nBoto batzuk ostu zituen mojaren auzia Fiskaltzara bideratu du Hauteskunde Batzordeak\nAntza, moja adineko bi emakumerekin zegoen, eta horiek EAJren eta PSOEren aldeko boto-paperak eskatu zituzten, baina mojak PPren aldekoak sartu zizkien gutun-azalean.\nBizkaiko Hauteskunde Batzordeak Fiskaltzara bideratu du ustez Bilbon PPren aldeko boto batzuk ostu zituen mojaren auzia.\nAntza denez, moja La Misericordia zahar-etxeko adineko bi emakumerekin zegoen, eta horiek EAJren eta PSOEren aldeko boto-paperak eskatu zituzten, baina mojak PPren aldekoak sartu zizkien gutun-azalean.\nUne horretan, Elkarrekin Podemoseko ordezkari batek salatu zuen gertatutakoa, eta PSE-EEk salaketa aurkeztu du Hauteskunde Batzordean. Erakundeak arrazoia eman die sozialistei, eta auzia Fiskaltzaren esku utzi du.\nPSE-EEk ohar batean gogorarazi duenez, hautesle batek hautatutako boto-paper bat aldatzeak sei hilabete eta hiru urte arteko espetxe zigorra ekar lezake.


Jeff Koons: Atzera begirakoa | Guggenheim Bilbao Museoa\n2015(e)ko ekainak 9 - 2015(e)ko irailak 27\nJeff Koonsek artelan bereziak, nahasezinak eta berritzaileak garatu ditu; horrexek bihurtu du gaur egungo artearen irudi gailenetako bat. Haren lanak publikoarentzat ulerterrazak eta ezaguterrazak izan ohi dira, gaur egungo beste artelan batzuk ez bezala. Artearen historiako iturri askotatik edaten dute lanok, hala nola, Surrealismotik, Pop Artetik eta Dadaismotik. Koonsen estilo berezian, era harmoniatsuan elkartzen dira hasiera batean antagonikoak ematen dituzten kontzeptuak eta dualitateak. Koonsek haren artegintzan bere buruaren onarpena gauzatzen du. Gure banakotasuna aldarrikatzera garamatzate Koonsen pinturek eta eskulturek, eta gizartearen barruan sailkatzen gaituzten eta gure zereginak mugatzen dituzten tabu eta ohitura jakin batzuk apurtzera gonbidatzen gaituzte. Artea pizgarri gisa erabiltzen du Koonsek, gizartean aldaketa eragiteko. Lan batzuetan, industria-materialak erabiltzen ditu, baina garesti itxura ematen die, luxuzko antza emateko. Arketipo ezagunen erreferentziak gehitzean, ikuslea bere kulturarekin eroso sentiarazten du.\nDIBERTSIO ERRAZA ETA DIBERTSIO ERRAZETEREOA\nKoonsen ibilbidearen hasieratik, Marcel Duchamp-ek eragin handia izan du beregan. XX. mendearen hasierako mugimendu dadaistako artista honek arte- eta gizarte-konbentzioak kritikatzen zituen. Koonsen arabera, “XX. mendeko elkarrizketa artistiko nagusia arte subjektiboaren eta arte objektiboaren artean egin zen.\nVenusen jaiotza (1483–85) Berpizkunde italiarraren Sandro Botticelli maisuak pintatu zuen. Pinturan ozeanotik urgaineratzen den Venus edertasunaren, maitasunaren eta desioaren jainkosa erromatarraren irudia ikus daiteke. Edertasuna eta proportzio perfektuak giza figuretan irudikatzen dira.\nElvis Presley, “Rock and Roll-aren Errege” gisa ezagutzen dena, Estatu Batuetako aktore eta musika-ikono izan zen, eta historian gehien saldu duen musika-bakarlaria izaten jarraitzen du. 1960ko hamarkadan, Andy Warhol pop artistak Elvisen grabatu serigrafiatu batzuk tamaina naturalean egin zituen bere jarrera ezaguna erakutsiz


EDURNE AZKARATE: “Gizonekin ez oheratzearen mania daukat” — Gaztezulo\nEDURNE AZKARATE: “Gizonekin ez oheratzearen mania daukat”\nEDURNE AZKARATE: “Gizonekin ez oheratzearen mania daukat” Edurne Azkarate (Oion, 1993) aktorea da, baina aurkezle bezala ere ikusi ahal izan dugu hainbat lekutan. Izan ere, pasioz aukeratzen ditu bere proiektuak, eta ez du beldurrik bere mugak ezagutuz pertsona bezala hazteko. Ohe kontuetan ere horren ausarta ote da? https://www.gaztezulo.eus/albisteak/edurne-azkarate-201cgizonekin-ez-oheratzearen-mania-daukat201d https://www.gaztezulo.eus/albisteak/edurne-azkarate-201cgizonekin-ez-oheratzearen-mania-daukat201d/@@download/image/SEXUMATON_227_1.jpg\nEdurne Azkarate (Oion, 1993) aktorea da, baina aurkezle bezala ere ikusi ahal izan dugu hainbat lekutan. Izan ere, pasioz aukeratzen ditu bere proiektuak, eta ez du beldurrik bere mugak ezagutuz pertsona bezala hazteko. Ohe kontuetan ere horren ausarta ote da?\nHamarretarako kuartelean egon behar naiz.\nZer da lehen begiratuan segituan erakartzen zaituen hori?\nUsaina! Baina begiratzea bada kontua, ahoa.\nDantza. Gustuko duzun pertsonarekin dantzatu ahal izatea zoragarria da, gertatu daitekeen guztiaren hasiera.\nEzin diot ligatzeko era analogikoari erritmoa jarraitu, pentsa appak ere erabiliko banitu! Hala ere aurrez aurre ezagutzen duzunarekin gero ligoteoan jarraitzeko sare sozialak ezinhobeak dira, niri oso sexy-a iruditzen zait hitz eta irudi bitarteko jolas hori.\nLigatzeko zeinek ematen du emaitza hobea, parrandaz parranda ibiltzea ala jende berria ezagutzeko ikastaroren bat egitea?\nZu zeu sexy eta hot sentitzen bazara, etxe azpiko fruta dendan ere ligatu dezakezu.\nBi egoeretan egon naiz eroso, pareko pertsonaren arabera.\nLigatzeko playlist bat daukazu?\nLigatzeko ez, larrua jotzeko bai.\nBiharko gosari ederra nire kontu.\nGizonekin ez oheratzearen mania daukat.\nBaietz esango nuke, baina ez dut inoiz jakingo. Ziur lotsa handiegia ematen diela niri hori aurpegira kontatzea.\n“Aurreko beroketak” zuzenean ekintzak dira!\nSexuari buruzko aurreiritziak kentzen joatea fantasia geroz eta zoroagoak irudikatu eta betetzeko.\nBatean baino gehiagotan. Zoroena agian eskola bateko teilatuan.\nEz dakit zein kontatu, munduko neska politenarekin inoizko txortaldirik txarrena eduki nuenekoa edo trio batetik alde egitea oso garaiz erabaki nuenekoa...\nZer da probatzera ausartuko zinatekeen gauzarik bitxiena?\nEz da bitxia baina jostailu sexual ezberdinak probatzea gustatuko litzaidake.\nBereziki gomendatuko zenukeen sexu jarreraren bat?\nAsko bazarete, egin trena. Antolakuntza batzuetan eskertzen da.


Gasteizko suhiltzaileek Kataluniako erreferendumari emandako babesa ikertzea eskatu du PP-k – Hala Bedi\n> Gasteizko suhiltzaileek Kataluniako erreferendumari emandako babesa ikertzea eskatu du PP-k\nEuskal Herriko gehiengo sindikalak deituta, elkarretaratzeak egin zituzten urriaren 3an lanpostu ezberdinetan, tartean, suhiltzaileen parkean. PP-k hau kritikatu eta ikertzeko eskatu dio segurtasun zinegotziari eta Urtaran alkateari.\nGasteizko suhiltzaileek, Kataluniako erreferenduma babesteko eta Espainiako indar polizialen oldarkeria salatzeko, bideo bat publikatu zuten urriaren 3an, Kataluniako greba orokorraren egunean. Bideoan ikus daitekeenez, suhiltzaileen parkearen barruan babesa eskaintzen diote Kataluniako erreferendumari, sirena hotsak entzuten diren bitartean.\nEgun bat beranduago, PP-k hau kritikatu du. Baina ez da kritika soilean geratu: segurtasun zinegotziari eta Gorka Urtaran Gasteizko alkateari hau ikertzeko eskatu diote. Gogoratu behar da, urriaren 3an, Euskal Herriko gehiengo sindikalak elkarretaratzeak eta mobilizazioak deitu zituen Euskal Herriko txoko ezberdinetan; tartean, lanpostu ezberdinetan elkarretaratzeak egiteko deia luzatu zuten.\n← Sección de literatura con nuestro colaborador Xabi\nTertulia: Zurine Rodriguez eta Xabier Izaga kazetariak →


Patxi Lopez de Uraldek irabazi du Gazta Lehiaketa - ORDIZIAKO UDALA\nPatxi Lopez de Uraldek irabazi du Gazta Lehiaketa\nGaur goizean zehar jokatu da Latxa edo Karrantzako ardiaren esne gordinez artzainek egindako XLVII. Gazta Lehiaketa, Ordizian. Bertan, Patxi Lopez de Uralde Fernandez (Larrea) izan da garailea, 1633,5eko puntuazioa lortuz.\n“Izugarrizko poza da sentitzen dudana”, azaldu du Pascual Lopez de Uraldek, Adur Ezenarro, Ordiziako alkatearen eskutik saria jaso ondoren.\nBigarren saria Araiako Unai Lekuona Ruiz de Luzuriagak eskuratu du (1630,5), eta hirugarrena Elgoibarko Mausitxa izan da (1629,5). Laugarren eta bosgarren postuak, berriz, Zabaleta (Munain, 1622,5 puntu) eta Ipiñaburu (Zeanuri, 1612 puntu) izan dira.\nEgun berezia izan da dudarik gabe, hartu diren segurtasun eta higiene neurriek eraginda. Ateak itxita egin da ekitaldia, eta gonbidapenarekin bakarrik sartu ahal izan dira bertara.\nGuztira 43 gazta aurkeztu dira lehiaketara, 22 gazta zuri eta 21 ketuak. Lehen bi sailkatuak eta laugarrenak gazta ketua aurkeztu dute, eta, aldiz, Mausitxak eta Ipiñaburuk zuria\nEnkanteari dagokionez, Donostiako Igara auzoan dagoen Tecnomoto enpresako Alberto Fernandezek eskuratu du gazta erdia, 9.200 euroan.\nBestalde, Ezenarrok lehen sektoreari babesa erakutsi dio: “herritarrak gonbidatzen ditut lehen sektoreko produktuak kontsumitzera, gure baserritarrek eskaintzen dizkiguten produktuen aldeko hautua egitera”.


Régis Eneriz – 2 orrialdea – Eusko\nAterabide bat lekuko enpresentzat\nDendak eta enpresak berehala berriro idekiko dira, bainan bi hilabeteko konfinamenduaren ondotik, zailtasun anitz izanen dituzte. Nola berriz abiatu? Laborarientzat elkartasuna fite antolatu da, eta orain komertsanteentzat hedatzen ari dira. Nahikoa izanen da? Eta beste enpresek, ETEek, autoenpresariek, artisauek, nola [...]\nEusko, transizio tresna bat Think tank de l’Économie sociale et solidaire, sozial eta elkartasun ekonomia laborategiak, otsailaren 5 hunetan Parisen, lantzen duten « Dynamiques collectives de transitions dans les territoires » deitu lanaren aurre-tsostena argitaratu dute. Presentaketa hau, eskualde desberdinetan barretzekoak litaizken [...]\nEz itxoin Fabienek deitzea, oraindanik zure kotizazioa berritu urtarrilak 3 ostiralez igorria izan zaizun mailari erantzunez (ondoko astean berriz igorria izanen zaizu)! Eusko kondu baten idekitzeko balia zaitez ere, fresik gabe, Euskoaren erabilpen errexago batentzat. Eta ez baduzu oraindik ezagutzen, [...]\nEsne Beltzako kontzerturako aurre-sartzeen salmenta 10 eusko/euro-tan!!!\nEzpeletan apirilaren 4ean iraganen den Eusko Egunean Esne Beltzak kontzertu bat emanen du! Aurresalmentak egiten ditugu: 200 txartel 10 eusko/euro-tan (15eusko/euro lekuan bertan). Beste bi talde oso on izanen dira ere Esne Beltza baino lehen (izenak ondoko asteetan helaraziko dizkizuegu). [...]\n1 000 pro eusko sarean : helburua kausitua!\n2020a aintzin Eusko sarean 1000 profesional izatea. Horra Eusko garapen arduradunek beren Facebook profesionaletan eraman duten kanpaniak zuen helburua: gogoak piztu eta 2020a aintzin sinbolo azkarra den zenbaki hunen gainditzea. SEI informatika enpresa eta ESTIA ingeneritza eskolaren sortzaile eta buruzagi [...]\nOparitxo bat urtea hasteko Euskoko talde guztiak 2020 urte bikain bat opa dizue, umore onarekin, berri onekin... eta sorpresa onekin, Gorpuzkings Hondarribiko trap talde honen bideoa bezalakoak! https://www.youtube.com/watch?v=doKb0MWowDU\n2019 urte on bat!\nEuskoko talde guztiak urte amaierako besta onak opa dizkizue! Gure bulegoak abenduaren 21etik 30a arte hetsiak izango dira, eta langileen zati handi bat oporretan egongo da urtarrilaren 6a arte, Euskal Monetarentzat urte aberats eta mamitsu baten ondotik. 2019 urtea markatu [...]\nHona lehen Eusko aurkitegia linean! Euskoak gaur bere lehen aurkitegia linean abiatzen du, nahi dutenentzat geolokalizazioarekin, guztiek euskoz nun ordaintzen ahal den 1000 helbideak aurkitu dezaten. Aurkitegi hori Euskoaren web orrian eskuragarri da, gainean kokatua den botoi berdeari esker. Ordenagailuaren [...]\nUrtez urte, Euskal Herrian enplegua sortzeko eta babesteko HERRIKOAren ekarpena handitzen doa. 40 urteko esperientziarekin 359 enpresa sustengatu ditu eta 3 604 enplegu sortu edo mantendu ditu. Zuk ere enplegu sorrera horretan parte hartu, eta, %18ko zerga ttipitzea eta Synergies [...]\nZerbitzu zibikoak: Euskoak jendea bilatzen du!\n25 urte baino gutxiago dituzu eta gertakari baten antolaketaren bihotzean izan nahi duzu? Euskoak Idoiaren tokia hartuko duen zerbitzu zibiko bat bilatzen du zortzi hilabeterentzat 2020ko urtarrilaren 6tik goiti. Bere zeregina izanen da gertakarien antolaketan parte hartzea, eta horien artean [...]\nAitzinekoa 1 2 3 Hurrengoa


Hedabideekin euskaraz | UEMA - Udalerri Euskaldunen Mankomunitatea\nHasiera » komunikazioa » Hedabideekin euskaraz\n2014(e)ko otsailak 20 komunikazioa Erantzunak desaktibatuta daude Hedabideekin euskaraz sarreran\nUEMAk erabili eta bultzatzen dituen hizkuntza irizpideekin bat egiten du atzoko prentsaurrekoan erabilitako hizkuntza irizpideak. UEMAk osotasunean betetzen du aipatu irizpidea. UEMAk biltzen dituen udalei dagokienean ordea, aitortu behar dugu badugula zer hobetu. Horren jakitun, Mankomunitateak 2014an udalekin landu nahi dituen gaien artean jarri du kanpo harremanen gaia, eta lehentasunean artean hedabideekiko harremanena. Jakin badakigu, aitzindari eta bide urratzaile izateak badakarrela zama bat berekin. Baina, gaur normala eta naturala behar lukeena, gutxienik, biharko egunean izan dadin, ezinbestekoa da euskarari bideak irekitzea.\nAurreko albistea “EUSKARAZ, BESTELA EZ GARA” jardunaldiak antolatu dituzte Lekeition, larunbaterako\nHurrengo albisteaBermeoko Udalak hizkuntza lidergoan oinarrituta dagoen Euskararen Erabilera plana (2013-2017) onartu du


Ruta turistica por Guipuzcoa : Tolosa\nAndoaindik datorren N-I errepidetik iritsiko zara Tolosara. Herriaren erdialdeko aparkalekua arauturik dago.\nOria ibaia, Tolosatik igarotzean. Ezkerretik eskuinera: Zerkausia, kasinoa (Idiakez jauregia), Santa Maria eliza eta Nafarroako zubia. Tolosa hiria 1256an fundatu zen, Alfontso X.a erregeak, “Jakituna” izenekoak, emandako hiri-gutunari esker.\nTolosa Tolosaldea eskualdeko herririk nagusiena da. Ezaguna izan da XX. mendean zehar paper-fabrika eta papera manipulatzeko enpresa ugari zituelako. Haietako gehienak 1980. hamarkadan desagertu ziren, baina Paper Eskola bat kontserbatzen dute herrian, espezialistak formatzen jarraitzeko.\nKokapena: Donostiatik 26 kilometrora dago, 1era Ibarratik eta 12ra Andoaindik. Oria ibaia erdialdetik igarotzen da, eta Uzturre menditik herri osoa ikus daiteke.\nBiztanleak: Gutxi gorabehera, 18.000 tolosar. Haien artean: Pablo Gorosabel (historialaria), Felipe Dugiols (militarra), Eduardo Mokoroa (musikaria), Ainhoa Arteta (kantaria), Antonio Zavala (idazlea) eta abar. Tolosako biztanleak pertsona dinamikoak, saiatuak eta umoretsuak izan ohi dira.\nFestak: San Joan (ekainaren 24a), bere bordondantza eta eskopetariekin. Tradizio handia dute hango inauteriek (egunak aldatu egiten dira).\nAntzinako foru-sisteman ez zen existitzen hiriburuaren kontzeptua. Hainbat herrik betetzen zituzten instituzioen eginkizunak, txandaka; eta Tolosa zen herri haietako bat. Dena dela, Gipuzkoako hiriburua izatera iritsi zen XIX. mendeko urte gutxi batzuetan.\nTrianguloan emango diozu hasiera ibilbideari. Plaza horren izena bere forma bitxiari dagokio. Erreferentzia-lekua da tolosarrentzat.\nTrianguloa plazaren inguruetan, Tolosarentzat garrantzitsuak diren bi eraikin ikus daitezke: Artxibategia eta San Frantzisko komentua.\nProposatutako ibilbidearen planoa\nGipuzkoako Artxibategia (1) Tolosan kokatu zen, gutxienez XVI. mendetik aurrera. Hasieran herriko parrokian egon zen, eta aurrerago eraikin bat egin zen horretarako San Frantzisko pasealekuan. Gaur egun (Gipuzkoako Artxibategi Orokorra izena du), bertan gordetzen dira foru-instituzioetatik (Biltzar Nagusiak eta Foru Aldundia) datozen dokumentu guztiak, Gipuzkoako Korregimenduaren artxibategia eta Tolosako notari barrutiko protokoloak, baita hainbat fondo pribatu ere. Eraikina (1904) Manuel Etxabe arkitekto gipuzkoarrak diseinatu zuen. Erdialdeko zatiak bi solairu ditu agerian, eta beste lau lur azpian. Alboetako zatiek oinplano luzeagoa dute. Fatxadak hareharrizko harlanduz eta adreiluz eginda daude; egitura, berriz, hormigoi armatuzkoa da.\nSan Frantzisko komentua (2), Frai Miguel Aranburuk Errenazimentu garaian diseinatutako obra. 1604 eta 1674 urte-bitartean eraiki zen. Gaur egun eliza baizik ez da kontserbatzen, baina garai batean komentuek izan ohi dituzten barne guztiak zituen patio karratu baten inguruan antolatuak, baita San Jose ikastetxea (arteak eta teologia ikasteko) eta baratze bat ere. Erretaula, besteak beste Anbrosio Bengoetxeak egindakoa, nabarmena da. Fatxada nagusia, batere luxurik gabea, kareharrizko harlanduz egina dago. Hiru baoko portikoa eta bi armarri ikusgarri dauzka.\nPasa zaitez harrizko arkuaren azpitik. Eskuinaldean, Zerkausia plaza dago (merkatua). Jarrai ezazu aurrera, Zerkausia kaletik. Behin merkatua zeharkaturik, eskuinaldera hartu. Zubi batera helduko zara.\nHarrizko arkua (XVIII. mendekoa) (3). Erdi Aroan harresi batek inguratzen zuen herria. Arku hau harresi horretako Gaztelako Atea zegoen toki berean dago. Urte askotan zehar inguruko eraikinetan integraturik egon zen, baina haiek eraitsi zirenean, 1990. hamarkadan, arkua salbatu egin zen. Haren ezkerraldean, garai batean Foru Aldundiaren egoitza izan zen eraikina (zaharberritua) ikus daiteke. Aurrez aurre Jorge Oteizaren metalezko eskultura bat dago (Atauts izenekoa, 1994).\nZerkausia merkatua Tolosaren beste sinbolo bereizgarrietako bat da. 1900. urtean eraiki zen. Alejandro Mujika arkitektoak diseinatu zuen: metalezko zutabe batzuek estalki lau bati eusten diote. 1927. urtean, ibai aldeko eta alboetako zatiak handitu zituzten (Guillermo Eizagirre) hormigoi armatua erabiliz. Horrek nabarmen aldarazi zuen ibaira ematen duen fatxadaren itxura: pilastra zilindrikoak eta puntu-erdiko arkuak dauzka, eta alboetan dorretxo bana. 2006. urtean birmoldatu egin zen, beste erabilera batzuk emateko espazioari. Lurrean herria inguratzen zuen harresiaren aztarnak ikus daitezke.\nZeharka ezazu Nafarroako zubia. Ibaiaren beste aldean Tolosaren bista ederrenetako bat ikusiko duzu. Zubiaren beste aldean, Santa Klara komentua ikus dezakezu.\nSanta Klara komentua (5). XVII. mendean hasi ziren eraikitzen. Kanpoaldetik ikusirik, dimentsio handiko eta batere luxurik gabeko eraikina da. Eliza aipatzeko modukoa da. 1732. urtean amaitu zuten eraikitzen, eta erretaula rokoko bat dauka Ignazio Iberok egina (XVIII. mendearen erdialdea)\nZeharka ezazu zubia berriro, baina aurretik erreparatu adreiluzko eraikinari. Idiakez jauregia da.\nIdiakez jauregia (XVI. mendea) (6). Gaur egun kasinoaren egoitza da (elkarte pribatua). Ibai aldera begira dagoen fatxada adreiluzko fabrikaz eraiki zen, harresi zaharra baliatuz azpialdean. Barrualdean gela erregularrak lortzeko asmotan, gorputz irten batzuk eraiki zitzaizkion harresiari.\nFatxada nagusia Plaza Zaharra eratzen duten kantoietako bat da. Kareharrizko harlandua erabili zen eraikitzeko. Dekorazioa soil samarra da: inpostak, idi-begi obalatuak eta armarria.\nIdiakez jauregia. Plaza Zaharrera ematen duen fatxada nagusia.\nJarrai ezazu aurrera. Plaza Zaharrera helduko zara. Udaletxea ikusiko duzu barruan.\nUdaletxea (7). 1672. urtean amaitua. Oinplano laukizuzena du gutxi gorabehera. Gaur egun hiru solairu dauzka, baina XX. mendearen zati batean laugarren solairu bat ere izan zuen, XXI. mendearen hasieran desagertu zena. Fatxada nagusia adreiluzkoa da, eta harlandua dauka kantoietan, baoetako zirrikituetan eta beheko solairuko arkuterian. Hainbat urtetan zehar bi udaletxe izan ziren Tolosan, baina Plaza Zaharrean dagoenak iraun du gaur egunera arte (Plaza Berrin zegoena duela hamarkada batzuk eraitsi zen).\nSartu Udaletxearen eskuinaldean hasten den kaletik. Andre Maria plazara iritsiko zara. Aranburu jauregia eta errota elizaren eskuinaldean daude.\nAranburu jauregia (8). XVII. mendean hasi ziren eraikitzen, eta 1990. hamarkadan birmoldatu egin zen udal liburutegia jartzeko. Hiru solairu dauzka, hiruna bao dituztenak. Fatxada nagusia kareharrizko harlanduzkoa da. Horma horretan nabariak dira lehen solairuaren erdialdeko baoan duen frontoi hautsia, armarri txiki samar bat erakusten duena, inpostak eta teilatu-hegalaren azpiko frisoa.\nErrota (9). Errota zahar bat da, 2006. urtean moldatu zena haur-liburutegia eta kafetegi bat jartzeko. Kafetegian dauden argi-zulo batzuetatik begiratuz gero ikus daiteke ura nola pasatzen den eraikinaren azpitik.\nBehin eliza barruan zaudela, eskuinaldean San Esteban ermitaren portalea nola berreraiki den ikus dezakezu.\nAndre Mariaren elizak* (10) beste eliza bat ordezkatzen du seguruenik XIII. urtean eraikia. Andre Mariaren eliza XVI. eta XVII. mendeetan zehar eraiki zen. Geroztikakoak dira dorreak eta kanpai-horma (Martin Karrera, 1764), baita portalea ere (Juan Antonio Uznidan) San Joan Bataiatzailearen irudia duena. 1781. urtean sute bat pairatu zuen elizak, eta Silvestre Perez arkitektoak proiektu bat gauzatu zuen elizaren zenbait elementu neoklasizismoaren arabera moldatu eta erretaula berria jartzeko.\nAndre Maria plaza utzi eta Kale Nagusitik sartu. Amaiera aldean aurkituko duzu Atodo jauregia.\nTolosan badira pasabide estu batzuk kaleak trabeska komunikatzen dituztenak. Adi ibili, eta horietako bat ikusiz gero, ez izan zalantzarik eta sartu barruan\nAtodo jauregia* (11) Kale Nagusiaren amaieran kokatua. Harlanduzko fatxada soil bat dauka kale horretara begira (gainerako fatxaden fabrika adreiluzkoa da). Lau solairu ditu. Lehendabiziko hiruretan bao handiak daude, apaingarririk gabeak ia (balkoi baten gainean dagoen armarria izan ezik); azken solairuan, berriz, bao txikiak dituen galeria bat ikus daiteke. Teilatu-hegal handia dauka landutako harburu batzuen gainean. Gaur egun, etxebizitzak daude barruan.\nJarrai ezazu kalearen amaieraraino. Gorriti plazara helduko zara. Har ezazu Korreo kalea, eta eskuinaldera egin ikusten duzun lehen kaletik. Plaza Berrira iritsiko zara.\nPlaza Berria ikusi ondoren, sar zaitez berriro Korreo kaletik. Berdura plazara helduko zara.\nPlaza Berria. Tolosako Alde Zaharrean dauden plazetatik handiena da. XVII. mendearen azken urteetan eta XVIII.aren hasieran hainbat eraikin eraistearen ondorioz antolatu zen. Plaza honetan funtzionatzera sekula iritsi ez zen udaletxe bat egon zen, baina hara aldatu ziren ordura arte Plaza Zaharrean egiten ziren zezen-korridak. Bigarren udaletxea ez da existitzen gaur egun; izan ere, merkatu publiko bat eraiki zen, Rikardo Eizagirrek 1931. urtean diseinatua.\nBerdura plaza. Arkupea duen plaza estu bat da, kristalezko egitura metaliko batek estalia. Mujikak diseinatu zuen, 1899. urtean, egunero egiten zen merkatua bertan kokatzeko asmoz.\nZuzenbidearen plaza (Euskal Herria plaza da haren izen ofiziala) arkupea duen plaza da. Barruan epaitegiaren eraikin zaharra eta kartzelak ikus daitezke (1853).\n“Trianguloa” plazan emango diogu amaiera ibilbideari.\nBerdura plaza ikusi ondoren, Korreo kaletik jarraitu eta ezkerraldean Letxuga kalea topatuko duzu. Kale hori koloretsuenetako bat da Gabonetan eta Inauterietan.\nKorreo kalearen eskuinaldera hartuta, Errementari eta Arostegieta kaleak zeharkaturik, Rondilla kalera iritsiko zara (zabalagoa da). Hortik Zuzenbidearen plazara abiatu.\nKoru-Abesbatzen Nazioarteko Lehiaketa** (Azaroaren 1aren aldean) Abesbatzen nazioarteko zirkuitu baten partaide da. 1969. urtean eman zitzaion hasiera.\nTitirijaia: Nazioarteko Txotxongilo Jaialdia**. 1983. urtetik egiten da. Hamar bat eguneko iraupena du, eta hogeita hamar bat konpainiak hartzen dute parte.\nTOPIC*** (Tolosako Nazioarteko Txotxongilo zentroa). Tradiziotik abangoardiarainoko bere kontzepzio guztietan, txotxotxongilo artearen garapen, sustapen eta perfekzionamendu helburuak elkar banatzen dituzten guztientzako espazio erabilgarri bat izango da beraz eta beste arteekin duen elkar harremanetara beti zabalik. Tel. 943.650414\nBi jaialdi horietako batean Tolosan egokitu eta ikuskizuna aukeratzean asmatzen baduzu, benetako gozatualdia bizi dezakezu.\nAutoa hartu eta Azpeitia adierazten duten errotulei jarraitu (GI-2634 errepidea).\nTolosako Inauteriak***. Gainerako inauterien ezaugarria luxua bilatzea da. Tolosakoak, berriz, oso bestelakoak dira, ospetsuak baitira irudimen eta umore onagatik. Tolosa izan zen Frankismo garaian inauteriak kontserbatu zituen herri bakanetako bat (udaberriko jaiak izena eman zitzaien).\nEgun horietan bisitatzen baduzu herria, saiatu igandean iristen, eguerdiko 12etan (zehatz-mehatz).\nTrikimailua: utzi autoa geltokia duen gertuko herriren batean eta trena hartu. Aparkatzea oso konplikatua da inauterietan.\n“Xaxu” gozotegiaren museoa. Letxuga kalea, 2. Museo txiki eta bitxia da, Gorrotxategi familiaren ekimenez sortua. Sarrera doakoa da. Aldez aurretik eskatu behar da ordua. Tel.: 943 67 07 27\nTolosako babarrunak oso estimatuak dira eskualde osoan. Poltsatxo bat eros dezakezu, etxean prestatzeko, Tolosako merkatuan zein janari-dendaren batean. Hori bai, betiko babarrunak baino garestiagoak dira, baina kalitatea ere handiagoa da. Jatetxe askotan ere dastatzeko aukera dago (odolkiz, azaz eta piperminez lagunduta).\nTolosako teilak eta zigarroak: tipikoak dira herrian. Hauek dira osagai nagusiak: gurina, azukrea eta almendrak. Deliziak ere ospetsuak dira. Eceiza gozotegian eska ditzakezu.\nXaxuak: almendrazko kremaz egindako pasteltxo gozoak. Galde ezazu Gorrotxategi gozotegiaz.\nNon egin otorduak?\nCasa Julián: erretegi tradizionala. Derrigorrezkoa da Tolosako babarrunak, txuleta erreak eta pikillo piperrak dastatzea. Giro berezia: sarrerak ohiko tabernaren itxura dauka, eta jakin dute barrualdean “aspaldiko” giroari eusten. Prezioak bat datoz haren ospearekin. Tel 943 67 14 17\nSausta. Kalitate-prezio erlazio egokia. Eguneko menua eta dastatzeko menua interesgarriak dira. Belate pasealekua, 7. Tel. 943 65 54 53\nFrontoia: Eguneko menua. Beotibar pilotalekuaren eranskin batean kokaturik dago. Tabernan giro bikaina egoten da asteburu-gauetan.